text: den type varer, der er omfattet af denne aftale, mellem Den Tidligere Jugoslaviske Republik Makedonien og tredjelande, navnlig i tilfælde hvor Fællesskabet har rimelig grund til at antage, at de pågældende varer forud for indførslen i Fællesskabet kan have passeret Den Tidligere Jugoslaviske Republik Makedoniens område som transitvarer. Disse oplysninger kan på Fællesskabets anmodning indbefatte genparter af alle relevante oplysninger.5. Foreligger der tilstrækkeligt bevis for, at bestemmelserne i dette tillæg er blevet omgået eller overtrådt, kan de kompetente myndigheder i Den Tidligere Jugoslaviske Republik Makedonien og Fællesskabet aftale, at der træffes sådanne foranstaltninger, som er fastsat i artikel 10, stk. 4, i aftalen, og sådanne andre foranstaltninger, som er nødvendige for at forhindre en gentagelse af nævnte omgåelse eller overtrædelse.Eksempel på det oprindelsescertifikat, der er omhandlet i artikel 2, stk. 1, i tillæg A>PIC FILE= "L_1999344DA.003101.EPS">Eksempel på den eksportlicens, der er omhandlet i artikel 7, stk. 1, i tillæg A: model 1>PIC FILE= "L_1999344DA.003301.EPS">Eksempel på den eksportlicens, der er omhandlet i artikel 7, stk. 3, i tillæg A: model 2>PIC FILE= "L_1999344DA.003501.EPS">Tillæg BVarer fremstillet som hjemmeindustri og folkloristiske varer med oprindelse i Den Tidligere Jugoslaviske Republik Makedonien1. Den fritagelse, der er omhandlet i denne aftales artikel 5, for så vidt angår varer, fremstillet som hjemmeindustri, gælder kun for følgende varer:a) vævede stoffer, som udelukkende fremstilles på hånd- eller foddrevne væve, og som traditionelt fremstilles i Den Tidligere Jugoslaviske Republik Makedoniens hjemmeindustrib) beklædningsgenstande og andre tekstilvarer, der traditionelt håndfremstilles i Den Tidligere Jugoslaviske Republik Makedoniens hjemmeindustri af ovennævnte stoffer, og som udelukkende syes i hånden uden hjælp af maskinerc) traditionelle håndfremstillede folkloristiske varer fra Den Tidligere Jugoslaviske Republik Makedonien, som anført i en liste, der skal aftales mellem Fællesskabet og Den Tidligere Jugoslaviske Republik Makedonien.Der indrømmes alene fritagelse for varer, der er omfattet af et certifikat, som er i overensstemmelse med modellen i bilaget til dette tillæg, og som er udstedt af de kompetente myndigheder i Den Tidligere Jugoslaviske Republik Makedonien. På certifikaterne anføres en begrundelse for udstedelsen heraf. De kompetente myndigheder i Fællesskabet godkender certifikaterne, efter at de har fundet det godtgjort, at de pågældende varer opfylder de betingelser, der er fastlagt i dette tillæg. Certifikaterne vedrørende de varer, der er nævnt i litra c) ovenfor, skal tydeligt påstemples "FOLKLORE". Er parterne uenige om de pågældende varers art, afholdes der konsultationer inden for en måned med henblik på at bilægge sådanne uoverensstemmelser.Hvis indførslen af en vare, der er omfattet af dette tillæg, når et sådant omfang, at det vil kunne skabe vanskeligheder i Fællesskabet, indledes der hurtigst muligt konsultationer med Den Tidligere Jugoslaviske Republik Makedonien i henhold til den procedure, der er fastlagt i aftalens artikel 14, med henblik på at finde en løsning på problemet, om nødvendigt ved indførelse af et kvantitativt loft.2. Bestemmelserne i afsnit IV og V i tillæg A finder tilsvarende anvendelse på de varer, der er omfattet af punkt 1 i dette tillæg.Bilag til tillæg B>PIC FILE= "L_1999344DA.003902.EPS">Tillæg CDen årlige stigningstakt for de kvantitative lofter, der måtte blive indført i henhold til artikel 8 i


text: denne aftale, for de varer, der er omfattet af denne aftale, fastsættes efter aftale mellem parterne i overensstemmelse med konsultationsproceduren i aftalens artikel 14.Aftaleprotokol om markedsadgangInden for rammerne af aftalen mellem Det Europæiske Fællesskab og Den Tidligere Jugoslaviske Republik Makedonien om aftalen om handel med tekstilvarer, paraferet den 2. december 1999, er parterne blevet enige om følgende:1. Gældende toldsatser i Den Tidligere Jugoslaviske Republik Makedonien på tekstilvarer og beklædningsgenstande forhøjes ikke i aftalens gyldighedsperiode.2. Parterne er enige om ikke at indføre nogen hindringer i form af ikke-toldmæssige foranstaltninger i aftalens gyldighedsperiode.

type: contracts

jurisdiction: EU


text:
 3.12.2016
 DA
 Den Europæiske Unions Tidende
 L 329/45
 STRATEGISK PARTNERSKABSAFTALE
 mellem Den Europæiske Union og dens medlemsstater på den ene side og Canada på den anden side
 DEN EUROPÆISKE UNION, i det følgende benævnt »Unionen«,
 samt
 KONGERIGET BELGIEN,
 REPUBLIKKEN BULGARIEN,
 DEN TJEKKISKE REPUBLIK,
 KONGERIGET DANMARK,
 FORBUNDSREPUBLIKKEN TYSKLAND,
 REPUBLIKKEN ESTLAND,
 IRLAND,
 DEN HELLENSKE REPUBLIK,
 KONGERIGET SPANIEN,
 DEN FRANSKE REPUBLIK,
 REPUBLIKKEN KROATIEN,
 DEN ITALIENSKE REPUBLIK,
 REPUBLIKKEN CYPERN,
 REPUBLIKKEN LETLAND,
 REPUBLIKKEN LITAUEN,
 STORHERTUGDØMMET LUXEMBOURG,
 UNGARN,
 REPUBLIKKEN MALTA,
 KONGERIGET NEDERLANDENE,
 REPUBLIKKEN ØSTRIG,
 REPUBLIKKEN POLEN,
 DEN PORTUGISISKE REPUBLIK,
 RUMÆNIEN,
 REPUBLIKKEN SLOVENIEN,
 DEN SLOVAKISKE REPUBLIK,
 REPUBLIKKEN FINLAND,
 KONGERIGET SVERIGE,
 DET FORENEDE KONGERIGE STORBRITANNIEN OG NORDIRLAND,
 som er kontraherende parter i traktaten om Den Europæiske Union og traktaten om Den Europæiske Unions funktionsmåde, i det følgende benævnt »medlemsstaterne«,
 på den ene side, og
 CANADA,
 på den anden side,
 i det følgende under ét benævnt »parterne«,
 DER HENTER INSPIRATION I det gamle venskab mellem den europæiske og den canadiske befolkning, som de omfattende historiske, kulturelle og økonomiske forbindelser mellem dem har knyttet,
 SOM NOTERER SIG de skridt, der er taget siden rammeaftalen af 1976 om handelsmæssigt og økonomisk samarbejde mellem De Europæiske Fællesskaber og Canada, erklæringen af 1990 om forbindelserne mellem Det Europæiske Fællesskab og Canada, den fælles politiske erklæring om forbindelserne mellem Den Europæiske Union og Canada og den fælles handlingsplan for EU og Canada af 1996, partnerskabsdagsordenen for EU og Canada af 2004 og aftalen af 2005 mellem Den Europæiske Union og Canada om rammerne for Canadas deltagelse i Den Europæiske Unions krisestyringsoperationer,
 SOM PÅ NY BEKRÆFTER, at de lægger stor vægt på demokratiske principper og menneskerettigheder som nedfældet i verdenserklæringen om menneskerettighederne,
 SOM ER ENIGE OM, at spredningen af masseødelæggelsesvåben udgør en alvorlig trussel mod den internationale sikkerhed,
 SOM TAGER UDGANGSPUNKT i deres lange tradition for samarbejde om at fremme internationale principper om fred og sikkerhed og retsstaten,
 SOM PÅ NY BEKRÆFTER, at de er fast besluttede på at bekæmpe terrorisme og organiseret kriminalitet ad bilaterale og multilaterale kanaler,
 DER BEGGE ER FAST BESLUTTET PÅ at bekæmpe fattigdom, fremme inklusiv økonomisk vækst og bidrage til udviklingslandenes politiske og økonomiske reformbestræbelser,
 SOM VEDKENDER SIG deres ønske om at fremme bæredygtig udvikling i dens økonomiske, sociale og miljømæssige dimensioner,
 DER UDTRYKKER stolthed over de omfattende mellemfolkelige kontakter mellem deres borgere og deres målrettede indsats for at beskytte og fremme de kulturelle udtryksformers mangfoldighed,
 SOM ANERKENDER den vigtige rolle, som effektive multilaterale organisationer kan spille med hensyn til at fremme samarbejde og nå frem til positive resultater i forbindelse med globale spørgsmål og udfordringer,
 SOM ER OPMÆRKSOM på de dynamiske handels- og investeringsforbindelser, som vil blive yderligere styrket gennem effektiv gennemførelse af en omfattende økonomi- og handelsaftale,
 SOM MINDER OM, at de bestemmelser i aftalen, der hører ind under anvendelsesområdet for tredje del, afsnit V, i traktaten om Den Europæiske Unions funktionsmåde, er bindende for Det Forenede Kongerige og Irland som separate kontraherende parter og ikke som medlem af Den Europæiske Union, medmindre Den Europæiske Union sammen med Det Forenede Kongerige og/eller Irland i fællesskab har meddelt


text:
Canada, at Det Forenede Kongerige eller Irland er bundet som medlem af Den Europæiske Union i henhold til protokol nr. 21 om Det Forenede Kongeriges og Irlands stilling for så vidt angår området med frihed, sikkerhed og retfærdighed, som er knyttet til traktaten om Den Europæiske Union og traktaten om Den Europæiske Unions funktionsmåde. Hvis Det Forenede Kongerige og/eller Irland ophører med at være bundet som medlem af Den Europæiske Union i henhold til artikel 4a i protokol nr. 21, underretter Den Europæiske Union sammen med Det Forenede Kongerige og/eller Irland straks Canada om enhver ændring i deres holdning, i hvilket tilfælde de forbliver bundet af bestemmelserne i aftalen på egne vegne. Det samme gælder for Danmark i overensstemmelse med protokollen om Danmarks stilling, som er knyttet til disse traktater,
 SOM ANERKENDER de institutionelle ændringer i Den Europæiske Union siden Lissabontraktatens ikrafttræden,
 SOM BEKRÆFTER deres status som strategiske partnere og deres vilje til yderligere at styrke og udbygge deres forbindelser og deres internationale samarbejde på grundlag af gensidig respekt og dialog for at fremme deres fælles interesser og værdier,
 DER ER OVERBEVIST om, at et sådant samarbejde bør tage form gradvist og pragmatisk, i takt med at deres politikker udvikler sig,
 ER BLEVET ENIGE OM FØLGENDE:
 AFSNIT I
 SAMARBEJDETS GRUNDLAG
 Artikel 1
 Generelle principper
 1. Parterne udtrykker deres støtte til de fælles principper i De Forenede Nationers pagt.
 2. Med tanke på deres strategiske partnerskab bestræber parterne sig på at skabe øget sammenhæng ved videreudviklingen af deres samarbejde på bilateralt, regionalt og globalt plan.
 3. Parterne gennemfører denne aftale på grundlag af fælles værdier, principperne om dialog, gensidig respekt, ligeværdigt partnerskab, multilateralisme, konsensus og overholdelse af folkeretten.
 AFSNIT II
 MENNESKERETTIGHEDER, GRUNDLÆGGENDE FRIHEDSRETTIGHEDER, DEMOKRATI OG RETSSTATSPRINCIPPER
 Artikel 2
 Opretholdelse og fremme af demokrati, menneskerettigheder og grundlæggende frihedsrettigheder
 1. Overholdelse af de demokratiske principper, menneskerettighederne og de grundlæggende frihedsrettigheder som nedfældet i verdenserklæringen om menneskerettighederne, eksisterende internationale menneskerettighedstraktater og andre juridisk bindende instrumenter, som Unionen eller medlemsstaterne og Canada er part i, danner grundlaget for parternes respektive nationale og internationale politikker og udgør et væsentligt element i denne aftale.
 2. Parterne bestræber sig på at samarbejde om og på at opretholde disse rettigheder og principper i deres egne politikker og tilskynder andre stater til at tilslutte sig disse internationale traktater og juridisk bindende instrumenter på menneskerettighedsområdet og på at opfylde deres egne menneskerettighedsforpligtelser.
 3. Parterne er fast besluttet på at fremme demokrati, herunder frie og retfærdige valgprocesser i overensstemmelse med internationale standarder. Parterne underretter hinanden om deres respektive valgobservationsmissioner og indbyder eventuelt den anden part til at deltage heri.
 4. Parterne anerkender vigtigheden af retsstatsprincipperne for beskyttelsen af menneskerettighederne og for, at regeringsinstitutionerne fungerer effektivt i en demokratisk stat. Dette omfatter, at der findes et uafhængigt retssystem, lighed for loven, retten til en retfærdig rettergang og enkeltpersoners adgang til effektiv domstolsprøvelse.
 AFSNIT III
 INTERNATIONAL FRED OG SIKKERHED OG EFFEKTIV MULTILATERALISME
 Artikel 3
 Masseødelæggelsesvåben
 1. Parterne finder, at spredning af masseødelæggelsesvåben og deres fremføringsmidler, både til statslige og ikke-statslige instanser, udgør en af


text:
de alvorligste trusler mod international stabilitet og sikkerhed.
 2. Parterne er derfor enige om at samarbejde og bidrage til at hindre spredning af masseødelæggelsesvåben og deres fremføringsmidler gennem fuld overholdelse og indfrielse af deres forpligtelser i henhold til internationale nedrustnings- og ikkespredningsaftaler og FN's sikkerhedsrådsresolutioner. Desuden samarbejder parterne fortsat om efter omstændighederne at støtte indsatsen for ikkespredning gennem deltagelse i eksportkontrolregimer, som de begge er part i. Parterne er enige om, at denne bestemmelse er et vigtigt element i aftalen.
 3. Parterne er desuden enige om at samarbejde og bidrage til at hindre spredning af masseødelæggelsesvåben og deres fremføringsmidler ved:
 a)
 efter omstændighederne at tage skridt til at undertegne, ratificere eller tiltræde alle relevante internationale nedrustnings- og ikkespredningsaftaler og fuldt ud opfylde deres forpligtelser i henhold til de traktater, som de er part i, og at opfordre andre stater til at tilslutte sig de pågældende traktater
 b)
 opretholde en effektiv ordning for national eksportkontrol, hvorved eksporten overvåges, og mæglervirksomhed og forsendelse af varer med relation til masseødelæggelsesvåben hindres, idet der herunder føres kontrol med, at teknologi med dobbelt anvendelsesformål ikke anvendes til fremstilling af masseødelæggelsesvåben, og hvorved der iværksættes effektive sanktioner mod omgåelse af eksportkontrollen
 c)
 bekæmpe spredning af kemiske våben, biologiske våben og toksinvåben. Parterne er enige om at samarbejde i de relevante fora om at fremme udsigterne til universel tilslutning til internationale konventioner, herunder konventionen om forbud mod kemiske våben (konvention om forbud mod udvikling, fremstilling, oplagring og anvendelse af kemiske våben og sådanne våbens tilintetgørelse) samt konventionen om forbud mod biologiske våben og toksinvåben (konvention om forbud mod udvikling, fremstilling og oplagring af bakteriologiske (biologiske) våben og toksinvåben samt om disse våbens tilintetgørelse).
 4. Parterne er enige om at afholde jævnlige møder på højt plan mellem EU og Canada for at udveksle synspunkter om, hvordan samarbejdet om en række ikkesprednings- og nedrustningsspørgsmål kan fremmes.
 Artikel 4
 Håndvåben og lette våben
 1. Parterne erkender, at ulovlig fremstilling, overførsel og omsætning af håndvåben og lette våben (SALW), herunder ammunition hertil og overdreven akkumulering heraf, dårlig forvaltning, dårligt sikrede lagre og ukontrolleret spredning fortsat udgør en alvorlig trussel mod fred og international sikkerhed.
 2. Parterne er enige om at opfylde deres respektive forpligtelser vedrørende bekæmpelse af ulovlig handel med håndvåben og lette våben, herunder ammunition hertil, inden for rammerne af de relevante internationale instrumenter, f.eks. FN's handlingsprogram vedrørende forebyggelse, bekæmpelse og udryddelse af ulovlig handel med håndvåben og lette våben i alle dens aspekter samt de forpligtelser, der følger af FN's sikkerhedsrådsresolutioner.
 3. Parterne bestræber sig på at træffe foranstaltninger til bekæmpelse af ulovlig handel med håndvåben og lette våben samt på at samarbejde og tilstræbe koordination, komplementaritet og synergi i deres fælles indsats for at bistå andre stater i deres bekæmpelse af ulovlig handel med håndvåben og lette våben og ammunition på globalt, regionalt og nationalt plan, når det er hensigtsmæssigt.
 Artikel 5
 Den Internationale Straffedomstol
 1. Parterne bekræfter, at de alvorligste forbrydelser, som berører det internationale samfund, ikke må forblive ustraffede, og at der skal sikres en effektiv


text:
retsforfølgning gennem foranstaltninger på nationalt niveau og gennem et styrket internationalt samarbejde, herunder med Den Internationale Straffedomstol (ICC).
 2. Parterne er begge fast besluttet på at fremme universel ratificering eller tiltrædelse af Romstatutten for Den Internationale Straffedomstol, og på, at hver enkelt af de stater, der er part i Straffedomstolen, reelt gennemfører statutten.
 Artikel 6
 Samarbejde om terrorbekæmpelse
 1. Parterne anerkender, at bekæmpelsen af terrorisme er en fælles prioritet og understreger, at terrorisme skal bekæmpes under fuld overholdelse af retsstatsprincipperne, folkeretten, herunder særlig De Forenede Nationers pagt og de relevante FN-sikkerhedsrådsresolutioner, menneskerettighederne, international flygtningeret, humanitær ret og de grundlæggende frihedsrettigheder.
 2. Parterne fører fortsat konsultationer på højt plan om terrorbekæmpelse og opretholder ad hoc-kontakter med henblik på at fremme en effektiv fælles operationel terrorbekæmpelsesindsats og samarbejdsmekanismer, hvor det er muligt. Dette omfatter regelmæssig erfaringsudveksling vedrørende lister over terrorister, strategier til imødegåelse af voldelig ekstremisme og tilgange til nye spørgsmål inden for terrorbekæmpelse.
 3. Parterne arbejder begge målrettet på at fremme en samlet international tilgang til terrorbekæmpelse under ledelse af De Forenede Nationer. Parterne bestræber sig særlig på at samarbejde om at udbygge den internationale konsensus på området med henblik på at fremme den fuldstændige gennemførelse af FN's globale terrorbekæmpelsesstrategi og de relevante FN-sikkerhedsrådsresolutioner, hvor det er hensigtsmæssigt.
 4. Parterne fortsætter det tætte samarbejde inden for rammerne af Det Globale Forum for Terrorbekæmpelse og dets arbejdsgrupper.
 5. Parterne følger de internationale anbefalinger, som Den Finansielle Aktionsgruppe har fremsat med henblik på at bekæmpe finansiering af terrorisme.
 6. Parterne arbejder fortsat sammen om efter omstændighederne at styrke andre staters terrorbekæmpelseskapacitet med hensyn til at forhindre, spore og reagere på terrorvirksomhed.
 Artikel 7
 Samarbejde om at fremme international fred og stabilitet
 Med henblik på deres fælles interesse i at fremme international fred og sikkerhed og effektive multilaterale institutioner og politikker skal parterne:
 a)
 fortsætte deres bestræbelser på yderligere at styrke den transatlantiske sikkerhed under hensyntagen til den vigtige rolle som den eksisterende transatlantiske sikkerhedsarkitektur mellem Europa og Nordamerika spiller
 b)
 øge deres fælles bestræbelser på at støtte krisestyringen og kapacitetsopbygningen og yderligere styrke deres samarbejde i den henseende, herunder om EU-operationer og -missioner. Parterne bestræber sig på at lette deltagelsen i disse aktiviteter, herunder gennem tidlige konsultationer og udveksling af oplysninger til brug ved planlægning, hvis parterne skønner det hensigtsmæssigt.
 Artikel 8
 Samarbejde i multilaterale, regionale og internationale fora og organisationer
 1. Parterne støtter begge helhjertet multilateralisme og bestræbelserne på at forbedre effektiviteten af regionale og internationale fora og organisationer såsom De Forenede Nationer og særlige FN-organisationer og -organer, Organisationen for Økonomisk Samarbejde og Udvikling (OECD), Den Nordatlantiske Traktats Organisation (NATO), Organisationen for Sikkerhed og Samarbejde i Europa (OSCE) og andre multilaterale fora.
 2. Parterne opretholder effektive konsultationsmekanismer i forbindelse med multilaterale fora. I FN opretter parterne i tilgift til deres eksisterende dialoger om menneskerettigheder og demokrati permanente konsultationsmekanismer i Menneskerettighedsrådet, FN's Generalforsamling og FN-kontorerne i Wien og eventuelt FN-kontorer, som parterne måtte aftale.
 3. Parterne bestræber sig ligeledes på at føre konsultationer om valg med henblik på at opnå effektiv repræsentation i


text:
multilaterale organisationer.
 AFSNIT IV
 ØKONOMISK UDVIKLING OG BÆREDYGTIG UDVIKLING
 Artikel 9
 Dialog og globalt lederskab i økonomiske spørgsmål
 Parterne, der anerkender, at bæredygtig globalisering og større velstand kun kan opnås gennem en åben verdensøkonomi, der er baseret på markedsvilkår, effektiv regulering og stærke globale institutioner, bestræber sig på:
 a)
 at udvise lederskab med hensyn til at fremme forsvarlige økonomiske politikker og forsvarlig økonomisk forvaltning, både hjemme og når de agerer i regional og international sammenhæng
 b)
 løbende at føre politisk dialog på højt plan, herunder eventuelt mellem repræsentanter for centralbankerne, om makroøkonomiske spørgsmål, med det formål at samarbejde om spørgsmål af fælles interesse
 c)
 alt efter omstændighederne at opfordre til rettidig og effektiv dialog og samarbejde om globale økonomiske spørgsmål af fælles interesse i multilaterale organisationer og fora, som parterne deltager i, f.eks. OECD, G7, G20, Den Internationale Valutafond (IMF), Verdensbanken og Verdenshandelsorganisationen (WTO).
 Artikel 10
 Fremme af frihandel og fremme af investeringer
 1. Parterne samarbejder for at fremme en bæredygtig styrkelse og udvikling af samhandelen og af investeringerne i deres fælles interesse på den måde, hvorpå det fastlægges i en omfattende økonomi- og handelsaftale.
 2. Parterne bestræber sig på at samarbejde for at styrke WTO yderligere som den mest effektive ramme om et stærkt, inklusivt og regelbaseret globalt handelssystem.
 3. Parterne vil fortsat deltage i toldsamarbejde.
 Artikel 11
 Samarbejde om skatter og afgifter
 For at styrke og udvikle deres økonomiske samarbejde tilslutter parterne sig og anvender principperne om god forvaltningsskik på skatte- og afgiftsområdet, dvs. gennemsigtighed, informationsudveksling og undgåelse af skadelig skattepraksis inden for rammerne af OECD's forum om skadelig skattepraksis og Unionens adfærdskodeks for erhvervsbeskatning, alt efter hvad der er relevant. Parterne bestræber sig på at samarbejde om at fremme og forbedre gennemførelsen af disse principper internationalt.
 Artikel 12
 Bæredygtig udvikling
 1. Parterne bekræfter på ny deres målsætning om at opfylde nutidens behov, uden at det går ud over muligheden for at opfylde fremtidens behov. De anerkender, at økonomisk vækst for at være bæredygtig på lang sigt skal overholde principperne om bæredygtig udvikling.
 2. Parterne vil fortsat fremme et ansvarligt og effektivt ressourceforbrug og øge kendskabet til de økonomiske og sociale omkostninger ved miljøskader og de hermed forbundne konsekvenser for menneskers velfærd.
 3. Parterne vil fortsat støtte indsatsen for at fremme bæredygtig udvikling gennem dialog, udveksling af god praksis, god forvaltningsskik og forsvarlig økonomisk forvaltning.
 4. Parterne har det fælles mål at bekæmpe fattigdom og støtte inklusiv økonomisk udvikling over hele verden og bestræber sig på så vidt muligt at arbejde sammen om at nå dette mål.
 5. Derfor etablerer parterne en løbende politisk dialog om udviklingssamarbejde med henblik på at forbedre den politiske koordinering af spørgsmål af fælles interesse og på at forbedre kvaliteten og effektiviteten af deres udviklingssamarbejde i overensstemmelse med internationalt anerkendte principper for bistandseffektivitet. Parterne samarbejder om at styrke ansvarliggørelsen og gennemsigtigheden med fokus på at opnå bedre udviklingsresultater, og de anerkender vigtigheden af at involvere en række aktører, herunder den private sektor og civilsamfundet, i udviklingssamarbejdet.
 6. Parterne anerkender energisektorens betydning for økonomisk


text:
velstand og international fred og stabilitet. De er enige om behovet for at forbedre og diversificere energiforsyningen, fremme innovationen og øge energieffektiviteten for at styrke energimulighederne og energisikkerheden samt sikre bæredygtig og prismæssigt overkommelig energi. Parterne opretholder en dialog på højt plan om energi og fortsætter det bilaterale og multilaterale samarbejde om at støtte åbne og konkurrencedygtige markeder, udveksle god praksis, fremme gennemsigtig regulering på videnskabeligt grundlag og drøfte samarbejdsområder i energispørgsmål.
 7. Parterne tillægger beskyttelse og bevarelse af miljøet stor betydning og anerkender behovet for høje standarder for miljøbeskyttelse med henblik på at bevare miljøet for fremtidige generationer.
 8. Parterne anerkender den globale trussel i form af klimaændringer og behovet for at træffe foranstaltninger både her og nu og senere for at reducere emissionerne for at stabilisere atmosfærens koncentrationer af drivhusgasser på et niveau, som kan forhindre farlige antropogene forstyrrelser af klimasystemet. Særlig har de den fælles ambition at finde frem til innovative løsninger med henblik på modvirkning af og tilpasning til klimaændringer. Parterne anerkender den globale karakter af udfordringen og fortsætter støtten til den internationale indsats for at nå frem til en fair, effektiv, samlet og regelbaseret ordning under FN's rammekonvention om klimaændringer (UNFCCC), som gælder for alle parter i konventionen, herunder arbejder de sammen om at gå videre med Parisaftalen.
 9. Parterne opretholder en dialog på højt plan om miljø og klimaændringer med henblik på at udveksle god praksis og fremme effektivt og inklusivt samarbejde om klimaændringer og andre spørgsmål med relation til miljøbeskyttelse.
 10. Parterne anerkender betydningen af bilateral og multilateral dialog og samarbejde om beskæftigelse, sociale anliggender og ordentligt arbejde, særlig i sammenhæng med globalisering og demografiske ændringer. Parterne bestræber sig på at fremme samarbejde og udveksling af oplysninger og erfaringer vedrørende beskæftigelse og sociale anliggender. Parterne bekræfter ligeledes, at de lægger stor vægt på at overholde, fremme og anvende internationalt anerkendte arbejdsstandarder, som de har forpligtet sig til, f.eks. Den Internationale Arbejdsorganisations (ILO) erklæring af 1998 om grundlæggende principper og rettigheder på arbejdet og opfølgning heraf.
 Artikel 13
 Dialog på andre områder af fælles interesse
 Parterne, der anerkender, at de begge har en målsætning om at udbygge og udvide deres mangeårige engagement, og som vedkender sig det eksisterende samarbejde, bestræber sig på at fremme dialog mellem eksperter og udveksling af god praksis på politiske områder af fælles interesse i de relevante bilaterale og multilaterale fora. Områderne omfatter, men er ikke begrænset til: landbrug, fiskeri, international havpolitik, udvikling af landdistrikterne, international transport, beskæftigelse og arktiske anliggender, herunder videnskabelige og teknologiske. Eventuelt kan udveksling vedrørende lovgivningspraksis, reguleringspraksis og administrativ praksis samt beslutningsprocesser indgå.
 Artikel 14
 Borgernes velfærd
 1. Parterne, der anerkender betydningen af at udvide og uddybe deres dialog og samarbejde om en række spørgsmål, som påvirker deres borgeres og i bredere forstand verdenssamfundets velfærd, tilskynder til og letter dialog, konsultation og om muligt samarbejde om eksisterende og nye spørgsmål af fælles interesse, der påvirker borgernes velfærd.
 2. Parterne anerkender betydningen af forbrugerbeskyttelse og tilskynder til udveksling af oplysninger og god praksis på området.
 3. Parterne


text:
tilskynder til gensidigt samarbejde og udveksling af oplysninger om globale sundhedsspørgsmål samt beredskab og indsats i forbindelse med folkesundhedsmæssige krisesituationer.
 Artikel 15
 Samarbejde om viden, forskning, innovation og kommunikationsteknologi
 1. I betragtning af hvor vigtig ny viden er, for at vi kan imødegå globale udfordringer, tilskynder parterne fortsat til samarbejde inden for videnskab, teknologi, forskning og innovation.
 2. I erkendelse af, at informations- og kommunikationsteknologi er nøgleelementer i det moderne liv og den socioøkonomiske udvikling, bestræber parterne sig på at samarbejde og udveksle synspunkter om deres nationale, regionale og internationale politikker på dette område, hvor det er relevant.
 3. I erkendelse af, at det er en global udfordring at skabe internetsikkerhed og -stabilitet under fuld overholdelse af grundlæggende rettigheder og frihedsrettigheder, bestræber parterne sig på at samarbejde på bilateralt og multilateralt plan gennem dialog og udveksling af ekspertise.
 4. Parterne anerkender, at anvendelsen af rumsystemer bliver stadig vigtigere for at kunne opfylde socioøkonomiske, miljømæssige og internationale politiske målsætninger. Parterne videreudvikler deres samarbejde om at udvikle og anvende rumbaserede aktiver til gavn for borgere, erhvervsliv og statslige organer.
 5. Parterne bestræber sig på at fortsætte samarbejdet på området statistik med særligt fokus på aktivt at fremme udveksling af god praksis og politikker.
 Artikel 16
 Fremme af kulturelle udtryksformers mangfoldighed samt uddannelse og ungdom og mellemfolkelig kontakt
 1. Parterne er stolte over de gamle kulturelle, sproglige og traditionsmæssige bånd, som har bygget en forståelsens bro mellem dem. Der eksisterer transatlantiske bånd på alle niveauer i det offentlige og i samfundet, og forbindelsernes indvirkning på samfundet i Canada og EU er betydelig. Parterne bestræber sig på at fremelske disse bånd og søger nye måder at knytte forbindelse på gennem mellemfolkelig kontakt. Parterne bestræber sig på at benytte sig af udveksling gennem ikkestatslige organisationer og tænketanke, som giver unge lejlighed til at mødes og andre partnere i erhvervslivet og på arbejdsmarkedet mulighed for at udvide og udbygge forbindelserne og berige udvekslingen af idéer, der kan bruges til at finde løsninger på fælles udfordringer.
 2. I erkendelse af de omfattende forbindelser inden for den akademiske verden, uddannelse, sport, kultur, turisme og unges mobilitet, som med årene har udviklet sig, hilser parterne fortsat samarbejde om at udvide disse forbindelser velkommen og fremmer det, hvor det er relevant.
 3. Parterne bestræber sig på at opelske kulturelle udtryksformers mangfoldighed, herunder ved, efter omstændighederne, at fremme principperne og målsætningerne i UNESCO's konvention af 2005 om beskyttelse og fremme af de kulturelle udtryksformers mangfoldighed.
 4. Parterne bestræber sig efter omstændighederne på at fremme og lette udveksling, samarbejde og dialog mellem deres kulturinstitutioner og fagfolk i denne sektor.
 Artikel 17
 Modstandsdygtighed over for katastrofer samt nødberedskab
 For at minimere virkningen af naturkatastrofer og menneskeskabte katastrofer og øge samfundets og infrastrukturens modstandsdygtighed bekræfter parterne, at de arbejder målrettet på at fremme forebyggelses-, beredskabs-, indsats- og genopretningsforanstaltninger, herunder gennem samarbejde, hvor det er relevant, på bilateralt og multilateralt plan.
 AFSNIT V
 RETFÆRDIGHED, FRIHED OG SIKKERHED
 Artikel 18
 Retligt samarbejde
 1. Hvad angår samarbejde i strafferetlige spørgsmål, tilstræber parterne at styrke det eksisterende samarbejde


text:
om gensidig retlig bistand og udlevering på grundlag af relevante multilaterale aftaler. Parterne tilstræber ligeledes, inden for rammerne af deres beføjelser og kompetencer, at styrke eksisterende mekanismer og overvejer eventuelt at udvikle nye mekanismer, der kan lette det internationale samarbejde på dette område. Dette indbefatter, hvor det er hensigtsmæssigt, tiltrædelse og gennemførelse af de relevante internationale instrumenter og tættere samarbejde med Eurojust.
 2. Parterne videreudvikler eventuelt det retlige samarbejde på det civil- og handelsretlige område, inden for rammerne af deres respektive beføjelser, navnlig hvad angår forhandlinger om, ratificering og gennemførelse af multilaterale konventioner om civilretligt samarbejde, herunder konventionerne udarbejdet af Haagerkonferencen om international privatret vedrørende internationalt retligt samarbejde, grænseoverskridende tvister og beskyttelse af børn.
 Artikel 19
 Samarbejde om bekæmpelse af ulovligt narkotika
 1. Parterne samarbejder inden for deres respektive beføjelser og kompetencer om at sikre en afbalanceret og integreret tilgang til narkotikaspørgsmål. Parterne koncentrerer deres indsats om at:
 —
 styrke strukturerne til bekæmpelse af ulovligt narkotika
 —
 mindske udbud af, handel med og efterspørgsel efter ulovligt narkotika
 —
 afhjælpe de sundhedsmæssige og sociale konsekvenser af stofmisbrug, samt
 —
 maksimere effektiviteten af strukturer, der mindsker anvendelsen af kemiske prækursorer til ulovlig fremstilling af narkotika og psykotrope stoffer.
 2. Parterne arbejder sammen om at nå disse mål, herunder ved, hvor det er muligt, at koordinere deres programmer for teknisk bistand og ved at tilskynde lande, der endnu ikke har ratificeret og gennemført de eksisterende internationale konventioner om narkotikakontrol, som Unionen eller medlemsstaterne og Canada er part i, til at gøre det. Parterne baserer deres foranstaltninger på almindeligt anerkendte principper i overensstemmelse med de relevante internationale konventioner om narkotikakontrol og overholder de overordnede mål i FN's politiske erklæring og handlingsplan af 2009 om internationalt samarbejde hen imod en integreret og afbalanceret strategi til bekæmpelse af verdens narkotikaproblem.
 Artikel 20
 Samarbejde om retshåndhævelse samt bekæmpelse af organiseret kriminalitet og korruption
 1. Parterne er begge fast besluttede på at samarbejde om at bekæmpe organiseret, økonomisk og finansiel kriminalitet, korruption, varemærkeforfalskning og ulovlige transaktioner ved at opfylde deres gensidige internationale forpligtelser på dette område, herunder for så vidt angår et effektivt samarbejde om beslaglæggelse af aktiver eller pengemidler, som er opnået gennem korruption.
 2. Parterne bekræfter, at de er fast besluttede på at videreudvikle retshåndhævelsessamarbejdet, bl.a. gennem fortsat samarbejde med Europol.
 3. Desuden bestræber parterne sig på i internationale fora at samarbejde om efter omstændighederne at fremme tilslutning til og gennemførelse af FN-konventionen om bekæmpelse af grænseoverskridende organiseret kriminalitet og tillægsprotokollerne hertil, som begge er part i.
 4. Parterne bestræber sig ligeledes på efter omstændighederne at fremme gennemførelsen af FN's konvention mod korruption, bl.a. gennem en stærk revisionsmekanisme, under hensyntagen til principperne om gennemsigtighed og civilsamfundets deltagelse.
 Artikel 21
 Hvidvaskning af penge og finansiering af terrorisme
 1. Parterne erkender, at der er behov for at samarbejde om at forhindre, at deres finansielle systemer bruges til at hvidvaske indtægter fra kriminel aktivitet, f.eks. ulovlig narkotikahandel og korruption, og for at bekæmpe finansiering af terrorisme. Dette samarbejde omfatter også konfiskation af aktiver eller midler, der stammer fra kriminel


text:
aktivitet, inden for parternes respektive retlige rammer og love.
 2. Parterne udveksler relevante oplysninger, hvis det findes passende inden for deres respektive retlige rammer og love, og gennemfører passende foranstaltninger med henblik på at bekæmpe hvidvaskning af penge og finansiering af terrorisme med Den Finansielle Aktionsgruppes anbefalinger og standarder vedtaget af andre relevante internationale organer på området som rettesnor.
 Artikel 22
 IT-kriminalitet
 1. Parterne erkender, at IT-kriminalitet er et globalt problem, der kræver globale løsninger. Med henblik herpå styrker parterne samarbejdet om at forebygge og bekæmpe IT-kriminalitet gennem udveksling af oplysninger og praktisk viden i overensstemmelse med deres respektive retlige rammer og love. Parterne bestræber sig på at samarbejde, hvor det er relevant, om at bistå og støtte andre stater med at udvikle effektive love, politikker og praksis med henblik på at forhindre og bekæmpe IT-kriminalitet overalt, hvor den forekommer.
 2. Parterne udveksler oplysninger, hvis det findes passende inden for deres respektive retlige rammer og love, på områder som IT-kriminalitet, efterforskeres uddannelse og efteruddannelse, efterforskning af IT-kriminalitet og digital efterforskningsteknik.
 Artikel 23
 Migration, asyl og grænseforvaltning
 1. Parterne bekræfter på ny, at de er fast besluttede på at samarbejde og udveksle synspunkter inden for rammerne af deres respektive love og administrative bestemmelser på områderne migration (herunder lovlig migration, ulovlig migration, menneskehandel, migration og udvikling), asyl, integration, visum, og grænseforvaltning.
 2. Parterne er fælles om målet om visumfri rejse mellem Unionen og Canada for alle deres respektive borgere. Parterne samarbejder om og gør deres yderste for så hurtigt som muligt at opnå visumfri rejse mellem deres områder for alle borgere med gyldigt pas.
 3. Parterne er enige om at samarbejde om at forhindre og kontrollere ulovlig migration. Med henblik herpå:
 a)
 tilbagetager Canada egne statsborgere, der opholder sig ulovligt på en medlemsstats område på anmodning af sidstnævnte og, medmindre andet er fastsat i en særlig aftale, uden yderligere formaliteter
 b)
 tilbagetager hver af medlemsstaterne egne statsborgere, der opholder sig ulovligt på canadisk område på anmodning af sidstnævnte og, medmindre andet er fastsat i en særlig aftale, uden yderligere formaliteter
 c)
 udstyrer medlemsstaterne og Canada deres statsborgere med den til dette formål fornødne rejselegitimation
 d)
 bestræber parterne sig på at forhandle om en særlig aftale, der fastlægger forpligtelserne til tilbagetagelse, herunder tilbagetagelse af tredjelandsstatsborgere og statsløse.
 Artikel 24
 Konsulær beskyttelse
 1. Canada tillader unionsborgere at nyde enhver medlemsstats diplomatiske og konsulære myndigheders beskyttelse i Canada, såfremt den medlemsstat, hvori de er statsborgere, ikke har en tilgængelig fast repræsentation i Canada.
 2. Medlemsstaterne tillader canadiske statsborgere at nyde enhver anden af Canada udpeget stats diplomatiske og konsulære myndigheders beskyttelse på enhver medlemsstats område, såfremt Canada ikke har en tilgængelig fast repræsentation på den pågældende medlemsstats område.
 3. Stk. 1 og 2 har til formål at dispensere fra ethvert krav om meddelelse og samtykke, der ellers gælder, for så vidt angår tilladelse til, at unionsborgere eller canadiske statsborgere kan repræsenteres af andre stater end den, hvori de er statsborgere.
 4. Parterne tager en gang om året op til revision, hvordan stk. 1 og 2


text:
fungerer administrativt.
 Artikel 25
 Beskyttelse af personoplysninger
 1. Parterne erkender behovet for at beskytte personoplysninger og bestræber sig på at arbejde sammen om at fremme høje internationale standarder.
 2. Parterne erkender vigtigheden af at beskytte grundlæggende rettigheder og frihedsrettigheder, herunder retten til privatlivets fred for så vidt angår beskyttelse af personoplysninger. Med henblik herpå forpligter parterne sig til inden for rammerne af deres respektive love og administrative bestemmelser at opfylde de tilsagn, de har givet vedrørende disse rettigheder, bl.a. i forbindelse med forebyggelse og bekæmpelse af terrorisme og andre alvorlige forbrydelser, som er af grænseoverskridende karakter, f.eks. organiseret kriminalitet.
 3. Parterne samarbejder fortsat inden for rammerne af deres respektive love og administrative bestemmelser på bilateralt og multilateralt plan gennem dialog og udveksling af ekspertise, hvor det er relevant, for så vidt angår beskyttelse af personoplysninger.
 AFSNIT VI
 MEKANISMER TIL POLITISK DIALOG OG KONSULTATION
 Artikel 26
 Politisk dialog
 Parterne bestræber sig på at styrke deres dialog og konsultationer på effektiv og pragmatisk vis med henblik på at understøtte forholdet mellem dem, efterhånden som det udvikler sig, fremme forbindelserne mellem dem og fremme deres fælles interesser og værdier gennem deres multilaterale engagement.
 Artikel 27
 Konsultationsmekanismer
 1. Parternes dialog foregår gennem løbende kontakter, udveksling og konsultationer, som navnlig omfatter:
 a)
 topmøder på stats- og regeringschefsniveau, der afholdes årligt eller efter aftale skiftevis i Unionen og i Canada
 b)
 møder på udenrigsministerniveau
 c)
 konsultationer på ministerniveau om politiske spørgsmål af fælles interesse
 d)
 embedsmandskonsultationer på højt niveau og arbejdsniveau om spørgsmål af fælles interesse eller briefinger og samarbejde om vigtige aspekter af den hjemlige eller internationale udvikling
 e)
 fremme af udveksling af delegationer fra Europa-Parlamentet og Canadas Parlament.
 2. Det Blandede Ministerudvalg
 a)
 Der nedsættes et blandet ministerudvalg (»ministerudvalget«).
 b)
 Ministerudvalget:
 i)
 erstatter den transatlantiske dialog
 ii)
 ledes i fællesskab af den canadiske udenrigsminister og Unionens højtstående repræsentant for udenrigsanliggender og sikkerhedspolitik
 iii)
 mødes en gang årligt eller efter aftale, alt efter hvad forholdene kræver
 iv)
 vedtager sin egen dagsorden og sine egne regler og procedurer
 v)
 træffer afgørelser ved begge parters godkendelse
 vi)
 modtager en årlig rapport fra Det Blandede Samarbejdsudvalg (»samarbejdsudvalget«), der gør status over forholdet mellem parterne, og fremsætter dermed forbundne anbefalinger om samarbejdsudvalgets arbejde, herunder om nye områder for fremtidigt samarbejde og bilæggelse af eventuelle tvister, der måtte opstå som følge af gennemførelsen af denne aftale
 vii)
 er sammensat at repræsentanter for parterne.
 3. Det Blandede Samarbejdsudvalg
 a)
 Parterne nedsætter et blandet samarbejdsudvalg (»samarbejdsudvalget«).
 b)
 Parterne sørger for, at samarbejdsudvalget:
 i)
 foreslår prioriteter for samarbejdet mellem parterne
 ii)
 overvåger udviklingen i det strategiske forhold mellem parterne
 iii)
 udveksler synspunkter og fremsætter forslag vedrørende spørgsmål af fælles interesse
 iv)
 stiller forslag til forbedringer af effektiviteten, virkningerne og synergien mellem parterne
 v)
 sikrer, at denne aftale fungerer korrekt
 vi)
 forelægger ministerudvalget en årlig rapport, jf. stk. 2, litra b), nr. vi), der gør status over forholdet mellem parterne, og som parterne skal offentliggøre
 vii)
 behandler alle spørgsmål, som parterne forelægger det i henhold til denne aftale
 viii)
 nedsætter underudvalg til at bistå


text:
det i varetagelsen af sine opgaver. Underudvalgene må dog ikke overlappe organer, der er oprettet i henhold til andre aftaler mellem parterne
 ix)
 drøfter forhold, hvor en af parterne skønner, at dens interesser er blevet påvirket negativt eller kunne blive påvirket negativt af beslutningsprocesser på samarbejdsområder, der ikke er omfattet af en særlig aftale.
 c)
 Parterne sørger for, at samarbejdsudvalget træder sammen en gang om året skiftevis i Unionen og Canada, at samarbejdsudvalget afholder ekstraordinære møder på anmodning af en af parterne, at samarbejdsudvalgets formandskab varetages af en højtstående embedsmand fra Canada og en højtstående embedsmand fra Unionen, og at det selv fastsætter sin forretningsorden, herunder for så vidt angår observatørdeltagelse.
 d)
 Samarbejdsudvalget sammensættes af repræsentanter for parterne, idet der tages behørigt hensyn til effektivitet og sparsommelighed ved fastlæggelsen af niveauet for deltagelse.
 e)
 Parterne er enige om, at samarbejdsudvalget kan anmode udvalg og tilsvarende organer, der er nedsat i henhold til eksisterende bilaterale aftaler mellem parterne, om at orientere samarbejdsudvalget regelmæssigt om deres aktiviteter som led i den løbende, samlede gennemgang af forholdet mellem parterne.
 Artikel 28
 Opfyldelse af forpligtelser
 1. I den ånd af gensidig respekt og samarbejde, som kommer til udtryk i denne aftale, træffer parterne alle fornødne almindelige eller særlige foranstaltninger for at opfylde deres forpligtelser i henhold til aftalen.
 2. Hvis der opstår spørgsmål eller uenighed mellem parterne om gennemførelsen eller fortolkningen af denne aftale, intensiverer parterne deres bestræbelser på at konsultere og samarbejde om at finde en rettidig og mindelig løsning på det pågældende problem. På anmodning af en af parterne henvises spørgsmål eller uenigheder til samarbejdsudvalget med henblik på nærmere drøftelser og undersøgelser. Parterne kan også i fællesskab beslutte at henvise sådanne anliggender til særlige underudvalg, der refererer til samarbejdsudvalget. Parterne sørger for, at samarbejdsudvalget eller det udpegede underudvalg træder sammen inden for et rimeligt tidsrum med henblik på at søge at bilægge eventuel uenighed om gennemførelsen eller fortolkningen af denne aftale gennem tidlig kommunikation, grundig gennemgang af forholdene, herunder eventuelt gennem ekspertrådgivning og videnskabelig dokumentation, og gennem effektiv dialog.
 3. Parterne bekræfter på ny, at de begge er forkæmpere for menneskerettigheder og ikkespredning, og de finder, at særligt alvorlige og væsentlige brud på de forpligtelser, der er omhandlet i artikel 2, stk. 1, og artikel 3, stk. 2, kan behandles som særligt hastende tilfælde. Parterne finder, at en given situation kun er udtryk for »et særligt alvorligt og væsentligt brud« på artikel 2, stk. 1, såfremt dens grovhed og art er af ekstraordinær karakter, f.eks. et statskup eller alvorlige forbrydelser, der truer det internationale samfunds fred, sikkerhed og velfærd.
 4. I tilfælde, hvor en situation, der opstår i et tredjeland, i grovhed og art kan betragtes som svarende til et særligt hastende tilfælde, tilstræber parterne, på anmodning af en af parterne, at føre hastekonsultationer, udveksle synspunkter om situationen og overveje mulige reaktioner.
 5. Hvis det usandsynlige og uventede skulle ske, at et særligt hastende tilfælde indtræffer på en af parternes område, kan begge parter indkalde til møde i ministerudvalget. Ministerudvalget kan anmode


text:
samarbejdsudvalget om at føre hastekonsultationer inden for 15 dage. Parterne fremlægger de relevante oplysninger og dokumenter, der er nødvendige for en grundig undersøgelse af situationen og en rettidig og effektiv håndtering af den. Hvis samarbejdsudvalget ikke er i stand til at tage hånd om situationen, kan den forelægge anliggendet for ministerudvalget til hastebehandling.
 6.
 a)
 I særligt hastende tilfælde, hvor ministerudvalget ikke er i stand til at tage hånd om situationen, kan hver af parterne beslutte at suspendere denne aftales bestemmelser. I Unionen kræver afgørelsen om suspension enstemmighed. I Canada træffes afgørelsen om suspension af Canadas regering i overensstemmelse med canadiske love og administrative bestemmelser. Den ene part underretter straks den anden part skriftligt om afgørelsen og anvender afgørelsen i den minimumsperiode, der er nødvendig for at løse problemet på en måde, der er acceptabel for parterne
 b)
 Parterne overvåger løbende, hvordan den situation, der gav anledning til den nævnte afgørelse, og som kan danne grundlag for andre passende foranstaltninger uden for denne aftales rammer, udvikler sig. Den part, der har anvendt suspensionen eller andre foranstaltninger, trækker dem tilbage, så snart situationen taler derfor.
 7. Desuden anerkender parterne, at et særligt alvorligt og væsentligt brud på menneskerettigheder eller ikkespredning som defineret i stk. 3 kan udgøre grundlaget for opsigelse af den omfattende økonomi- og handelsaftale mellem EU og Canada (CETA) i overensstemmelse med nævnte aftales artikel 30.9.
 8. Denne aftale berører eller foregriber ikke fortolkningen eller anvendelsen af andre aftaler mellem parterne. Særlig erstatter eller berører denne aftales bestemmelser om tvistbilæggelse ikke på nogen måde bestemmelserne om tvistbilæggelse i andre aftaler mellem parterne.
 AFSNIT VII
 AFSLUTTENDE BESTEMMELSER
 Artikel 29
 Sikkerhed og videregivelse af oplysninger
 1. Denne aftale må ikke fortolkes således, at den indskrænker Unionens, medlemsstaternes eller Canadas love og administrative bestemmelser vedrørende aktindsigt i officielle dokumenter.
 2. Denne aftale må ikke fortolkes således, at en part forpligtes til at udlevere oplysninger, hvis denne part finder, at det er i strid med dens væsentlige sikkerhedsinteresser at videregive de pågældende oplysninger.
 Artikel 30
 Ikrafttræden og ophør
 1. Parterne underretter hinanden, når de har afsluttet de interne procedurer, der er nødvendige for, at denne aftale kan træde i kraft. Aftalen træder i kraft den første dag i måneden efter den sidste meddelelse om afslutning af de interne procedurer.
 2. Uanset stk. 1 anvender Unionen og Canada i afventning af aftalens ikrafttræden dele af aftalen midlertidigt som fastsat i dette stykke og i overensstemmelse med deres respektive interne procedurer og lovgivning, hvor det er relevant.
 Den midlertidige anvendelse begynder den første dag i den anden måned efter den dato, hvor Unionen og Canada meddeler hinanden:
 a)
 for Unionens vedkommende, at den har gennemført de procedurer, der er nødvendige i denne forbindelse, idet den anfører, hvilke dele af aftalen der finder midlertidig anvendelse, og
 b)
 for Canadas vedkommende, at den har gennemført de procedurer, der er nødvendige i denne forbindelse, og bekræfter sit samtykke vedrørende de dele af aftalen, der finder midlertidig anvendelse.
 3. Hver part kan skriftligt meddele den anden part, at den


text:
agter at opsige aftalen. Opsigelsen får virkning seks måneder efter meddelelsen.
 Artikel 31
 Ændring
 Aftalen kan ændres ved indbyrdes skriftlig aftale mellem parterne. Ændringen træder i kraft den første dag i måneden efter den sidste meddelelse, hvormed parterne underretter hinanden om, at de nødvendige interne procedurer for ændringens ikrafttræden er afsluttet.
 Artikel 32
 Meddelelser
 Parterne sender alle meddelelser i medfør af artikel 30 og 31 til Generalsekretariatet for Rådet for Den Europæiske Union og til Canadas ministerium for udenrigsanliggender, handel og udvikling eller disses respektive efterfølgerorganer.
 Artikel 33
 Territorial anvendelse
 Aftalen gælder på den ene side for de områder, hvor de traktater, der danner grundlag for Den Europæiske Union, finder anvendelse, og på de betingelser, der er fastsat i disse traktater, og på den anden side på Canadas område.
 Artikel 34
 Definition af parterne
 I denne aftale forstås ved »parter« på den ene side Den Europæiske Union eller dens medlemsstater eller Den Europæiske Union og dens medlemsstater i overensstemmelse med deres respektive beføjelser og på den anden side Canada.
 Denne aftale er udfærdiget i to eksemplarer på bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk, idet hver af disse tekster har samme gyldighed.
 TIL BEKRÆFTELSE HERAF har undertegnede befuldmægtigede, behørigt bemyndigede i så henseende, undertegnet denne aftale.
 Съставено в Брюксел на тридесети октомври през две хиляди и шестнадесета година.
 Hecho en Bruselas, el treinta de octubre de dos mil dieciséis.
 V Bruselu dne třicátého října dva tisíce šestnáct.
 Udfærdiget i Bruxelles den tredivte oktober to tusind og seksten.
 Geschehen zu Brüssel am dreißigsten Oktober zweitausendsechzehn.
 Kahe tuhande kuueteistkümnenda aasta oktoobrikuu kolmekümnendal päeval Brüsselis.
 Έγινε στις Βρυξέλλες, στις τριάντα Οκτωβρίου δύο χιλιάδες δεκαέξι.
 Done at Brussels on the thirtieth day of October in the year two thousand and sixteen.
 Fait à Bruxelles, le trente octobre deux mille seize.
 Sastavljeno u Bruxellesu tridesetog listopada godine dvije tisuće šesnaeste.
 Fatto a Bruxelles, addì trenta ottobre duemilasedici.
 Briselē, divi tūkstoši sešpadsmitā gada trīsdesmitajā oktobrī.
 Priimta du tūkstančiai šešioliktų metų spalio trisdešimtą dieną Briuselyje.
 Kelt Brüsszelben, a kétezer-tizenhatodik év október havának harmincadik napján.
 Magħmul fi Brussell, fit-tletin jum ta' Ottubru fis-sena elfejn u sittax.
 Gedaan te Brussel, dertig oktober tweeduizend zestien.
 Sporządzono w Brukseli dnia trzydziestego października roku dwa tysiące szesnastego.
 Feito em Bruxelas, em trinta de outubro de dois mil e dezasseis.
 Întocmit la Bruxelles la treizeci octombrie două mii șaisprezece.
 V Bruseli tridsiateho októbra dvetisícšestnásť.
 V Bruslju, dne tridesetega oktobra leta dva tisoč šestnajst.
 Tehty Brysselissä kolmantenakymmenentenä päivänä lokakuuta vuonna kaksituhattakuusitoista.
 Som skedde i Bryssel den trettionde oktober år tjugohundrasexton.
 Voor het Koninkrijk België
 Pour le Royaume de Belgique
 Für das Königreich Belgien
 Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
 Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.
 Diese Unterschrift bindet zugleich die Deutschsprachige


text:
Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.
 За Република България
 Za Českou republiku
 For Kongeriget Danmark
 Für die Bundesrepublik Deutschland
 Eesti Vabariigi nimel
 Thar cheann Na hÉireann
 For Ireland
 Για την Ελληνική Δημοκρατία
 Por el Reino de España
 Pour la République française
 Za Republiku Hrvatsku
 Per la Repubblica italiana
 Για την Κυπριακή Δημοκρατία
 Latvijas Republikas vārdā –
 Lietuvos Respublikos vardu
 Pour le Grand-Duché de Luxembourg
 Magyarország részéről
 Għar-Repubblika ta' Malta
 Voor het Koninkrijk der Nederlanden
 Für die Republik Österreich
 W imieniu Rzeczypospolitej Polskiej
 Pela República Portuguesa
 Pentru România
 Za Republiko Slovenijo
 Za Slovenskú republiku
 Suomen tasavallan puolesta
 För Republiken Finland
 För Konungariket Sverige
 For the United Kingdom of Great Britain and Northern Ireland
 За Европейския съюз
 Por la Unión Europea
 Za Evropskou unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Za Europsku uniju
 Per l'Unione europea
 Eiropas Savienības vārdā –
 Europos Sąjungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 For Canada
 Pour le Canada


text:
5 . 2 . 75 De Europæiske Fællesskabers Tidende Nr. L 32/23
 AFTALE
 mellem Det europæiske økonomiske Fællesskab og Den islamitiske republik Mauri
 tanien om levering af blød hvede og majs som fødevarehjælp
 RÅDET FOR DE EUROPÆISKE FÆLLESSKABER
 på den ene sider
 REGERINGEN FOR DEN ISLAMITISKE REPUBLIK MAURIT ANIEN
 på den anden side,
 HAR VEDTAGET at indgå denne aftale og har med henblik herpå som befuldmægtigede
 udpeget:
 RÅDET FOR DE EUROPÆISKE FÆLLESSKABER :
 REGERINGEN FOR DEN ISLAMITISKE REPUBLIK MAURITANIEN
 SOM ER BLEVET ENIGE OM FØLGENDE BESTEMMELSER :
 Artikel I Artikel V
 Inden for rammerne af fødevarehjælpeprogrammet Bestemmelseslandet forpligter sig til at anvende de
 for korn for året 1973 / 1974, leverer Det europæiske som hjælp modtagne varer til konsum, og til at
 økonomiske Fællesskab, herefter benævnt » Fælles uddele dem gratis til de nødlidende befolknings
 skabet « som gave en mængde på 8 000 tons blød grupper .
 hvede og 2 000 tons majs til Den islamitiske republik
 Mauritanien, herefter benævnt » bestemmelses Artikel VI
 landet «.
 Fællesskabet yder bestemmelseslandet et fast bidrag
 Artikel II til udgifterne tii transport af varerne fra cif-stadiet til
 bestemmelsesstederne.
 Leveringerne sker cif lossehavn i bestemmelseslandet
 i nye jutesække med en nettovægt på 50 kg hver. Dette vbidrag beløber sig til 50 RE pr. ton leveret
 vare .
 Artikel III
 Fællesskabet forpligter sig til at betale dette bidrag
 Fællesskabets og bestemmelseslandets forpligtelser og hurtigst muligt, efter at Kommissionen for De euro
 ansvar, navnlig vedrørende levering og overtagelse, pæiske Fællesskaber har modtaget det i bilagets
 defineres i bilaget, som udgør en integrerende del af artikel 6 nævnte certifikat.
 denne aftale.
 Artikel IV Artikel VII
 Bestemmelseslandet forpligter sig til at træffe alle De kontraherende parter forpligter sig til at gennem- .
 nødvendige foranstaltninger med henblik på transport føre denne aftale således, at produktionens og den
 og forsikring af varerne fra cif-stadiet til bestemmel internationale samhandels normale struktur ikke be
 sessted . røres. Med henblik herpå træffer de de nødvendige
 ---pagebreak--- Nr. L 32/24 De Europæiske Fællesskabers Tidende 5 . 2 . 75
 foranstaltninger for at sikre, at hjælpeforsyningerne Fællesskaber følgende oplysninger hver tredje måned,
 ikke erstatter, men supplerer de handelstransaktioner, indtil de som hjælp modtagne mængder er fuldstæn
 der med rimelighed kunne forventes i mangel af så dig opbrugt : opgørelse, som særlig anfører mod
 danne leverancer. tagernes antal og art, de distribuerede mængder,
 distributionssted og- måde.
 Artikel VIII
 Bestemmelseslandet træffer alle nødvendige foran Artikel X
 staltninger for at forhindre :
 Bestemmelseslandet træffer alle nødvendige forholds
 — Genudførsel af såvel varerne, der er modtages som regler med henblik på at tillade de personer, som
 fødevarehjælp, som af biprodukter, der stammer Fællesskabet har givet fuldmagt hertil, at følge ope
 fra disse; rationerne i forbindelse med gennemførelsen af denne
 aftale.
 — erhvervsmæssig og ikke erhvervsmæssig udførsel
 inden for 6 måneder efter den seneste levering
 såvel af de lokalt fremstillede varer, der måtte Artikel XI
 være af samme art som de som fødevarehjælp
 modtagne varer, såvel som biprodukter, der På begæreing af en af de kontraherende parter holder
 stammer derfra.


text:
disse konsultationer om alle spørgsmål vedrørende
 anvendelsen af denne aftale.
 Artikel IX
 Artikel XII
 Bestemmelseslandet forpligter sig til at give Det euro
 pæiske økonomiske Fællesskab meddelelse om gen Denne aftale er affattet i to eksemplarer på dansk,
 nemførelsesbetingelserne for denne aftale. I dette engelsk, fransk, italiensk, nederlandsk og tysk, hvilke
 øjemed giver det Kommissionen for De europæiske tekster alle har samme gyldighed.
 BILAG
 Nærmere bestemmelser om levering og overtagelse
 Artikel 1 Artikel 3
 Levering har fundet sted, og risikoen overgår fra Fælles
 skabet til bestemmelseslandet, når varerne faktisk overta Fællesskabet giver bestemmelseslandet meddelelse om det
 ges i skibets last i lossehavnen. forventede tidspunkt for skibets ankomst til lossehavnen
 mindst ti fulde dage før den formodede ankomstdato.
 Bestemmelseslandet afholder alle omkostninger efter va
 rernes levering, herunder losseomkostninger (såsom om Fællesskabet lader i certepartiet indsætte en klausul om, at
 stuvning, ophejsning, modtagelse) samt eventuelle lægter kaptajnen er forpligtet til mindst tooghalvfjerds timer i
 penge.
 forvejen at oplyse bestemmelseslandet om det sandsynlige
 tidspunkt for skibets ankomst til lossehavnen.
 Eventuelle omkostninger for overliggedage eller en even
 tuel præmie for hurtig losning (dispatch money) i losse
 havnen afholdes af bestemmelseslandet eller kommer det
 te til gode. Beløbenes størrelse og de nærmere retningslin Artikel 4
 jer, der er fastsat i kontrakten mellem Fællesskabets i arti
 kel 5 omhandlede befuldmægtigede og fragtføreren, må
 på forhånd aftales mellem den befuldmægtigede og be Ved varens levering tillades en afvigelse på 5 °/o eller
 stemmelseslandets i artikel 5 nævnte ladningsmodtager. mindre fra de i artikel I i aftalen fastsatte mængder.
 Artikel 2
 Artikel 5
 Fællesskabet giver så hurtigt som muligt efter at varen er
 bragt ombord meddelelse til bestemmelseslandet med an Til gennemførelsen af bestemmelserne i dette bilag udpe
 givelse af skib, tidspunkt for lastning, varens mængde og ger Fællesskabet en befuldmægtiget, hvis navn og adresse
 kvalitet konstateret ved lastningen samt lossehavn. det rettidigt meddeler bestemmelseslandet.
 ---pagebreak--- 5 . 2. 75 De Europæiske Fællesskabers Tidende Nr. L 32/25
 Bestemmelseslandet udpeger i hver lossehavn en ladnings europæiske økonomiske Fællesskabs befuldmægtigede et
 modtager, hvis navn og adresse det forud for aftalens overtagelsescertifikat med angivelse af tid og sted for
 gennemførelse meddeler Fællesskabet. overtagelsen, varernes art og mængde samt eventuelle
 bemærkninger vedrørende varernes kvalitet. Det sender en
 Artikel 6
 kopi af dette certifikat til Kommissionen for De europæ
 Ved varernes levering udsteder bestemmelseslandet til Det iske Fællesskaber.
 Meddelelse vedrørende undertegnelse af aftalen om levering af fødevarehjælp mellem
 Det europæiske økonomiske Fællesskab og Den islamitiske republik Mauritanien
 Aftalen mellem Det europæiske økonomiske Fællesskab og Mauritanien om levering
 af blød hvede og majs som fødevarehjælp, som Rådet besluttede at indgå den
 17. december 1974, er blevet undertegnet i Bruxelles den 18 . december 1974 ;
 for Rådet for De europæiske Fællesskaber af Etienne Burin des Roziers, ekstraordinær
 og befuldmægtiget ambassadør, formand for De faste repræsentanters Komté samt
 Hans-Broder Krohn, generaldirektør for udvikling og samarbejde ved Kommissionen
 for De europæiske Fællesskaber;
 for regeringen for Den islamitiske republik Mauritanien af Ely Ould Allaf, ekstraordinær
 og befuldmægtiget ambassadør, repræsentant for dette lands regering ved Det euro
 pæiske økonomiske


text:
 Avis juridique important
 |
 21994D1217(04)
 Afgørelse truffet af Det Blandede EØS-Udvalg nr. 16/94 af 28. oktober 1994 om ændring af bilag II (tekniske forskrifter, standarder, prøvning og certificering) til EØS-aftalen
 EF-Tidende nr. L 325 af 17/12/1994 s. 0067 - 0068 den finske specialudgave: kapitel 2 bind 14 s. 0070 den svenske specialudgave: kapitel 2 bind 14 s. 0070
 AFGOERELSE TRUFFET AF DET BLANDEDE EOES-UDVALG Nr. 16/94 af 28. oktober 1994 om aendring af bilag II (tekniske forskrifter, standarder, proevning og certificering) til EOES-aftalenDET BLANDEDE EOES-UDVALG HAR - under henvisning til aftalen om Det Europaeiske OEkonomiske Samarbejdsomraade som tilpasset ved protokollen om tilpasning af aftalen om Det Europaeiske OEkonomiske Samarbejdsomraade, i det foelgende benaevnt »aftalen«, saerlig artikel 98, og ud fra foelgende betragtninger: Bilag II til aftalen blev aendret ved Det Blandede EOES-Udvalgs afgoerelse nr. 7/94 af 21. marts 1994 om aendring af protokol 47 og visse bilag til EOES-aftalen (1); Europa-Parlamentets og Raadets direktiv 94/11/EF af 23. marts 1994 om indbyrdes tilnaermelse af medlemsstaternes love og administrative bestemmelser vedroerende maerkning af materialer anvendt i hovedbestanddelene af fodtoej med henblik paa salg i detailleddet (2) boer indarbejdes i aftalen - TRUFFET FOELGENDE AFGOERELSE: Artikel 1 I bilag II til aftalen indsaettes foelgende punkt i kapitel XIX efter punkt 3.D (Raadets afgoerelse 93/465/EOEF): »3.E. 394 L 0011: Europa-Parlamentets og Raadets direktiv 94/11/EF af 23. marts 1994 om indbyrdes tilnaermelse af medlemsstaternes love og administrative bestemmelser vedroerende maerkning af materialer anvendt i hovedbestanddelene af fodtoej med henblik paa salg i detailleddet (EFT nr. L 100 af 19. 4. 1994, s. 37). Direktivets bestemmelser gaelder i forbindelse med aftalen med foelgende tilpasninger: a) i bilag I, punkt 1, litra a), foejes foelgende til listen med tekstangivelser for »overdel«: »FI Paeaellinen IS Efri hluti N Overdel S Ovandel« b) i bilag I, punkt 1, litra b) foejes foelgende til listen med tekstsangivelser for »foring og bindsaal«: »FI Vuori ja sisaepohja IS Fó sur og bindsóli N Fôr og bindsaale S Foder och bindsula« c) i bilag I, punkt l, litra c), foejes foelgende til listen med tekstangivelser for »ydersaal«: »FI Ulkopohja IS Slitsóli N Yttersaale S Slitsula« d) i bilag I, punkt 2, litra a), nr. i), foejes foelgende til listen med tekstangivelser for »laeder«: »FI Nahka IS Le sur N Laer S Laeder« e) i bilag I, punkt 2, litra a), nr. ii), foejes foelgende til listen med tekstangivelser for »overtrukket laeder«: »FI Pinnoitettu nahka IS Hú sa s le sur N Belagt laer S OEverdraget laeder« f) i bilag I, punkt 2, litra b), foejes foelgende til listen med tekstangivelser for »vaevede eller ikke-vaevede naturlige og syntetiske tekstilmaterialer«: »FI Tekstiilit IS Textilefni N Tekstilmaterialer S Textilmaterial« g) i bilag I, punkt 2, litra c), foejes foelgende til listen med tekstilangivelser for »alle andre materialer«: »FI Muut materiaalit IS OEll oennur efni N Andre materialer S OEvriga material.« Artikel 2 Teksterne til direktiv 94/11/EF paa finsk, islandsk, norsk og svensk, som er knyttet til de respektive sproglige udgaver af denne afgoerelse, er autentiske.


text:
Nr. L 370 / 58 De Europæiske Fællesskabers Tidende 31 . 12 . 80
 AFTALE
 I form af brevveksling mellem Det europæiske økonomiske Fællesskab og kongeriget
 Marokko vedrørende indførsel til Fællesskabet af konserverede frugtsalater med oprin
 delse i Marokko
 Hr
 Til gennemførelse af den toldnedsættelse i den fælles toldtarif på 55 % , som er fastsat i
 artikel 20 i samarbejdsaftalen mellem Det europæiske økonomiske Fællesskab og konge
 riget Marokko, og til gensidig afklaring af de betingelser, under hvilke indførsel til
 Fællesskabet af konserverede frugtsalater henhørende under pos. 20.06 B II a) ex 9 og
 20.06 B II b) ex 9 i den fælles toldtarif og med oprindelse i Marokko skal finde sted, skal
 jeg herved meddele Dem, at den marokkanske regering forpligter sig til at træffe alle de
 foranstaltninger, der er nødvendige for at de til Fællesskabet leverede mængder i tids
 rummet fra den 1 . januar til den 31 . december 1981 ikke overstiger 100 tons.
 Med henblik herpå fremhæver den marokkanske regering, at samtlige udførsler til
 Fællesskabet af de pågældende varer udelukkende sker gennem »l'Office de commercia
 lisation et d'exportation (OCE)« (Afsætnings- og eksportkontoret).
 Garantierne for mængdernes vedkommende vil blive gennemført i henhold til de bestem
 melser, der er vedtaget mellem Afsætnings- og eksportkontoret og generaldirektoratet
 for landbrug i Kommissionen for De europæiske Fællesskaber.
 Jeg ville være Dem taknemmelig, såfremt De ville bekræfte Fællesskabets godkendelse af
 det ovenfor anførte .
 Modtag, hr , forsikringen om min mest udmærkede højagtelse.
 For den marokkanske regering
 ---pagebreak--- 31 . 12 . 80 De Europæiske Fællesskabers Tidende Nr . L 370 / 59
 Hr
 Jeg anerkender herved modtagelsen af Deres brev af dags dato med følgende ordlyd :
 »Til gennemførelse af den toldnedsættelse i den fælles toldtarif på 55 % , som er
 fastsat i artikel 20 i samarbejdsaftalen mellem Det europæiske økonomiske
 Fællesskab og kongeriget Marokko, og til gensidig afklaring af de betingelser,
 under hvilke indførsel til Fællesskabet af konserverede frugtsalater henhørende
 under pos. 20.06 B II a) ex 9 og 20.06 B II b) ex 9 i den fælles toldtarif og med
 oprindelse i Marokko skal finde sted, skal jeg herved meddele Dem, at den marok
 kanske regering forpligter sig til at træffe alle de foranstaltninger, der er nødvendige
 for at de til Fællesskabet leverede mængder i tidsrummet fra den 1 . januar til den
 31 . december 1981 ikke overstiger 100 tons.
 Med henblik herpå fremhæver den marokkanske regering, at samtlige udførsler til
 Fællesskabet af de pågældende varer udelukkende sker gennem 'l'Office de
 commercialisation et d'exportation (OCE' (Afsætnings- og eksportkontoret).
 Garantierne for mængdernes vedkommende vil blive gennemført i henhold til de
 bestemmelser, der er vedtaget mellem Afsætnings- og eksportkontoret og generaldi
 rektoratet for landbrug i Kommissionen for De europæiske Fællesskaber.
 Jeg ville være Dem taknemmelig, såfremt De ville bekræfte Fællesskabets godken
 delse af det ovenfor anførte .«.
 Jeg kan over for Dem bekræfte Fællesskabets godkendelse af det ovenfor anførte og
 følgelig af gennemførelsen af toldnedsættelsen i den fælles toldtarif på 55 % fra den
 1 . januar til


text:
 26.11.2015
 DA
 Den Europæiske Unions Tidende
 L 311/56
 DET BLANDEDE EØS-UDVALGS AFGØRELSE
 Nr. 301/2014
 af 12. december 2014
 om ændring af protokol 31 til EØS-aftalen om samarbejde på særlige områder ud over de fire friheder [2015/2168]
 DET BLANDEDE EØS-UDVALG HAR —
 under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 86 og 98, og
 ud fra følgende betragtninger:
 (1)
 Samarbejdet mellem EØS-aftalens kontraherende parter bør udvides til at omfatte Kommissionens henstilling 2012/73/EUaf 6. februar 2012 om retningslinjer for databeskyttelse i forbindelse med systemet for tidlig varsling og reaktion (EWRS) (1).
 (2)
 Protokol 31 til EØS-aftalen bør derfor ændres for at muliggøre dette udvidede samarbejde —
 VEDTAGET DENNE AFGØRELSE:
 Artikel 1
 Følgende tilføjes i andet led (Europa-Parlamentets og Rådets beslutning nr. 2119/98/EF) i artikel 16, stk. 1, i protokol 31 til EØS-aftalen:
 »Inden for rammerne af det samarbejde, der er omhandlet i dette led, skal EFTA-staterne tage følgende retsakt i betragtning:
 —
 32012 H 0073: Kommissionens henstilling 2012/73/EU af 6. februar 2012 om retningslinjer for databeskyttelse i forbindelse med systemet for tidlig varsling og reaktion (EWRS) (EUT L 36 af 9.2.2012, s. 31).«
 Artikel 2
 Den islandske og den norske udgave af henstilling 2012/73/EU, der offentliggøres i Den Europæiske Unions Tidendes EØS-tillæg, er begge autentiske.
 Artikel 3
 Denne afgørelse træder i kraft den 13. december 2014, forudsat at alle meddelelser er indgivet, jf. EØS-aftalens artikel 103, stk. 1 (2).
 Artikel 4
 Denne afgørelse offentliggøres i Den Europæiske Unions Tidendes EØS-afsnit og EØS-tillæg.
 Udfærdiget i Bruxelles, den 12. december 2014.
 På Det Blandede EØS-Udvalgs vegne
 Kurt JÄGER
 Formand
 (1) EUT L 36 af 9.2.2012, s. 31.
 (2) Ingen forfatningsmæssige krav angivet.


text:
L 135/66 DA De Europæiske Fællesskabers Tidende 17.5.2001
 Meddelelse om ikrafttrædelsen af protokollen til Europaaftalen om oprettelse af en associering
 mellem De Europæiske Fællesskaber og deres medlemsstater på den ene side og Republikken
 Ungarn på den anden side om overensstemmelsesvurdering og accept af industriprodukter (PECA)
 Den protokol til Europaaftalen om oprettelse af en associering mellem De Europæiske Fællesskaber og
 deres medlemsstater på den ene side og Republikken Ungarn på den anden side om overensstemmelses-
 vurdering og accept af industriprodukter (PECA), som Rådet besluttede at indgå den 4. april 2001, træder
 i kraft den 1. juni 2001, idet procedurerne i aftalens artikel 17 blev afsluttet den 5. april 2001.


text:
Nr. L 46/ 2 De Europæiske Fællesskabers Tidende 21 . 2 . 80
 AFTALE
 i form af brevveksling mellem Det europæiske økonomiske Fællesskab og repu
 blikken Portugal om tomater, tilberedte eller konserverede, henhørende under
 pos. 20.02 C i den fælles toldtarif
 Brev nr. 1
 Bruxelles, den
 Hr
 Jeg har den ære at henvise til artikel 3 i protokol nr. 8 til overenskomsten mellem Det
 europæiske økonomiske Fællesskab og republikken Portugal, undertegnet den 22. juli
 1972, samt til brevvekslingen af 5. december 1975.
 Jeg har den ære at meddele Dem , at Fællesskabet er rede til at lade den for det foregå
 ende år aftalte mængde gælde for 1980 . Under disse omstændigheder forpligter Portugals
 regering sig til at træffe de nødvendige foranstaltninger til , at de mængder tomater, der er
 tilberedt eller konserveret på anden måde end i eddike eller eddikesyre, henhørende un
 der pos . 20.02 C i den fælles toldtarif, og som leveres til Fællesskabet i 1980 , ikke oversti
 ger 90 000 tons .
 Jeg ville være Dem taknemmelig, såfremt De vil meddele mig, at Deres regering er indfor
 stået med indholdet af nærværende brev .
 Modtag, hr , forsikringen om min mest udmærkede højagtelse .
 På Rådet for
 De europæiske Fællesskabers vegne
 ---pagebreak--- 21 . 2. 80 De Europæiske Fællesskabers Tidende Nr. L 46/ 3
 Brev nr. 2
 Bruxelles, den
 Hr
 Jeg har den ære at anerkende modtagelsen af Deres brev af dags dato med følgende ord
 lyd :
 »Jeg har den ære at henvise til artikel 3 i protokol nr. 8 til overenskomsten mellem
 Det europæiske økonomiske Fællesskab og republikken Portugal, undertegnet den 22.
 juli 1972, samt til brevvekslingen af 5. december 1975 .
 Jeg har den ære at meddele Dem, at Fællesskabet er rede til at lade den for det foregå
 ende år aftalte mængde gælde for 1980 . Under disse omstændigheder forpligter Portu
 gals regering sig til at træffe de nødvendige foranstaltninger til, at de mængder toma
 ter, der er tilberedt eller konserveret på anden måde end i eddike eller eddikesyre, hen
 hørende under pos. 20.02 C i den fælles toldtarif, og som leveres til Fællesskabet i
 1980 , ikke overstiger 90.000 tons.
 Jeg ville være Dem taknemmelig, såfremt De vil meddele mig, at Deres regering er
 indforstået med indholdet af nærværende brev .«.
 Jeg har den ære at meddele, at min regering er indforstået med indholdet af nærværende
 brev.
 Modtag, hr , forsikringen om min mest udmærkede højtagtelse .
 For republikken
 Portugals regering


text:
 13.11.2010
 DA
 Den Europæiske Unions Tidende
 L 297/1
 Kun de originale FN/ECE-tekster har retlig virkning i henhold til folkeretten. Dette regulativs nuværende status og ikrafttrædelsesdato bør kontrolleres i den seneste version af FN/ECE's statusdokument TRANS/WP.29/343, der findes på adressen:
 http://www.unece.org/trans/main/wp29/wp29wgs/wp29gen/wp29fdocstts.html
 Regulativ nr. 37 fra De Forenede Nationers Økonomiske Kommission for Europa (FN/ECE) — Ensartede forskrifter for godkendelse af glødelamper til anvendelse i godkendte lygteenheder på motorkøretøjer og påhængskøretøjer dertil
 omfattende al gældende tekst frem til:
 Supplement 34 til ændringsserie 03 — Ikrafttrædelsesdato: 19. august 2010
 INDHOLD
 REGULATIV
 1.
 Anvendelsesområde
 2.
 Administrative bestemmelser
 2.1.
 Definitioner
 2.2.
 Ansøgning om godkendelse
 2.3.
 Påskrifter
 2.4.
 Godkendelse
 3.
 Tekniske krav
 3.1.
 Definitioner
 3.2.
 Almindelige forskrifter
 3.3.
 Fremstilling
 3.4.
 Prøvninger
 3.5.
 Glødetrådens placering og dimensioner
 3.6.
 Farve
 3.7.
 Uv-stråling
 3.8.
 Bemærkning vedrørende farven selektivt gul
 3.9.
 Kontrol af optisk kvalitet
 3.10.
 Standardglødelamper
 4.
 Produktionens overensstemmelse
 5.
 Sanktioner i tilfælde af produktionens manglende overensstemmelse
 6.
 Endeligt ophør af produktionen
 7.
 Navne og adresser på de tekniske tjenester, der er ansvarlige for udførelse af godkendelsesprøvninger, og på de administrative myndigheder
 8.
 Overgangsbestemmelser
 BILAG
 Bilag 1 —
 Blade vedrørende glødelamper
 Bilag 2 —
 Meddelelse om godkendelse eller udvidelse, nægtelse eller inddragelse af godkendelse eller endeligt ophør af produktionen af en type glødelampe i henhold til regulativ nr. 37
 Bilag 3 —
 Eksempel på godkendelsesmærkets udformning
 Bilag 4 —
 Glødetrådes lyscentrum og form
 Bilag 5 —
 Kontrol af glødelampernes farve
 Bilag 6 —
 Mindstekrav til fabrikantens kontrol af produktionens overensstemmelse
 Bilag 7 —
 Prøveudtagning og overensstemmelsesniveauer i forbindelse med fabrikanternes prøvningsregistrering
 Bilag 8 —
 Minimumskrav til stikprøver udført af de administrative myndigheder
 Bilag 9 —
 Overensstemmelse godkendt ved stikprøvekontrol
 Bilag 10 —
 Oversættelse af udtryk anvendt i tegningerne i bilag 1
 1. ANVENDELSESOMRÅDE
 Dette regulativ gælder for de i bilag 1 viste glødelamper, som anvendes i godkendte lygteenheder på motordrevne køretøjer og påhængskøretøjer dertil.
 2. ADMINISTRATIVE BESTEMMELSER
 2.1. Definitioner
 2.1.1. Definition af »kategori«
 Udtrykket »kategori« anvendes i dette regulativ til at beskrive standardiserede glødelampers forskellige grundlæggende konstruktion. Hver kategori har en særlig betegnelse, som for eksempel: »H4«, »P21W«, »T4W«, »PY21W«eller »RR10W«.
 2.1.2. Definition af »type«
 Glødelamper af forskellig »type« (1) er glødelamper inden for samme kategori, som er forskellige på væsentlige punkter som:
 2.1.2.1.
 fabriks- eller varemærke (glødelamper med samme fabriks- eller varemærke, som er fremstillet af forskellige fabrikanter, betragtes som forskellige typer; glødelamper, der er fremstillet af samme fabrikant, og som kun adskiller sig ved fabriks- eller varemærke, kan betragtes som samme type)
 2.1.2.2.
 pære- og/eller sokkelkonstruktion, i det omfang disse forskelle påvirker de optiske egenskaber
 2.1.2.3.
 nominel spænding
 2.1.2.4.
 halogen.
 2.2. Ansøgning om godkendelse
 2.2.1.
 Ansøgning om godkendelse skal indgives af indehaveren af fabriks- eller varemærket eller af dennes bemyndigede repræsentant.
 2.2.2.
 Ansøgninger om godkendelse skal være ledsaget af (se også punkt 2.4.2):
 2.2.2.1.
 tegninger i tre eksemplarer med en sådan detaljeringsgrad, at typen kan identificeres
 2.2.2.2.
 kortfattet teknisk beskrivelse
 2.2.2.3.
 fem prøver af hver farve, for hvilken der er indgivet ansøgning.
 2.2.3.
 Hvis en type glødelampe kun ved fabriks- eller varemærke adskiller sig fra en type,


text:
der allerede er godkendt, er det tilstrækkeligt at indgive følgende:
 2.2.3.1.
 en af lygtefabrikanten udfærdiget erklæring om, at den indleverede type (bortset fra fabriks- eller varemærke) er identisk med og er fremstillet af den samme fabrikant, som har fremstillet den allerede godkendte type, hvis godkendelseskode skal angives
 2.2.3.2.
 to prøver påført det nye fabriks- eller varemærke.
 2.2.4.
 Den kompetente myndighed skal kontrollere, at der er sikret effektiv overvågning af produktionens overensstemmelse, før typegodkendelsen udstedes.
 2.3. Påskrifter
 2.3.1.
 Glødelamper, for hvilke der ansøges om godkendelse, skal på soklen eller pæren være påført (2):
 2.3.1.1.
 ansøgerens fabriks- eller varemærke
 2.3.1.2.
 den nominelle spænding; på glødelamper, for hvilke kun en type med 12 V er standardiseret, og lampens højst tilladte diameter er 7,5 mm, behøver den nominelle spænding ikke være anført
 2.3.1.3.
 den internationale betegnelse for den pågældende kategori; bogstavet »W« til angivelse af effekt på denne påskrift behøver ikke være angivet, hvis den højst tilladte pærediameter for glødepæretypen er 7,5 mm
 2.3.1.4.
 nominel effekt (i rækkefølgen højeffekt/laveffekt i dobbelttrådslamper); det er ikke nødvendigt at angive effekten særskilt, hvis den er omfattet af den internationale betegnelse for den pågældende glødelampekategori
 2.3.1.5.
 et tilstrækkeligt stort felt til anbringelse af godkendelsesmærket.
 2.3.2.
 Det i punkt 2.3.1.5 nævnte felt skal angives på de tegninger, der ledsager ansøgningen om godkendelse.
 2.3.3.
 Halogenglødelamper, der opfylder forskrifterne i punkt 3.7 skal være mærket med bogstavet »U«.
 2.3.4.
 Der kan påføres andre angivelser end dem, der er omfattet af punkt 2.3.1, hvis det ikke nedsætter lysstyrken.
 2.4. Godkendelse
 2.4.1.
 Hvis alle prøveeksemplarer af en type glødelampe, der indleveres i henhold til punkt 2.2.2.3 eller 2.2.3.2 opfylder forskrifterne i dette regulativ, udstedes der godkendelse.
 2.4.2.
 Der tildeles et godkendelsesnummer til hver enkelt godkendt type. Dets første tegn (p.t. 2 svarende til ændringsserie 02, der trådte i kraft den 27. oktober 1983, og til ændringsserie 03 (kræver ikke ændringer i godkendelsesnummeret), der trådte i kraft den 1. juni 1984) angiver den ændringsserie, der indeholder de seneste væsentlige tekniske ændringer på tidspunktet for udstedelse af godkendelsen. Derefter kommer en identifikationskode bestående af højst to tegn. Kun de i fodnoten (3) angivne arabertal og versaler kan anvendes. Samme aftalepart kan ikke tildele samme nummer til en anden type glødelampe. Godkendelse, udvidelse, nægtelse eller inddragelse af godkendelse af en glødelampe eller endeligt ophør af produktionen i henhold til dette regulativ meddeles parterne i aftalen om anvendelse af dette regulativ, i form af en formular svarende til modellen i bilag 2 til dette regulativ og i form af en tegning indsendt af ansøgeren til godkendelse, i et format på højst A4 (210 × 297 mm) og mindst i størrelsesforholdet 2:1. Hvis ansøgeren ønsker det, kan dette godkendelsesnummer påføres glødelamper, der afgiver hvidt lys og glødelamper, der afgiver selektivt gult lys (se punkt 2.1.2.3).
 2.4.3.
 Glødelamper, som er i overensstemmelse med en efter dette regulativ godkendt type, skal foruden det i punkt 2.3.1 foreskrevne mærke være påført et internationalt godkendelsesmærke, som er placeret på det i punkt 2.3.1.5 omhandlede sted og består af følgende:
 2.4.3.1.
 en trunkeret


text:
cirkel, som omslutter bogstavet »E«, efterfulgt af kendingsnummeret på den stat, som har meddelt typegodkendelsen (4)
 2.4.3.2.
 godkendelsesnummeret, placeret i nærheden af den trunkerede cirkel.
 2.4.4.
 Hvis ansøgeren har modtaget samme godkendelsesnummer for flere handels- eller varemærker, er et eller flere af disse tilstrækkelige med henblik på opfyldelse af punkt 2.3.1.1.
 2.4.5.
 De i punkt 2.3.1 og 2.4.3 omhandlede mærker og angivelser skal være let læselige og må ikke kunne slettes.
 2.4.6.
 Bilag 3 til dette regulativ indeholder et eksempel på godkendelsesmærkets udformning.
 3. TEKNISKE FORSKRIFTER
 3.1. Definitioner
 3.1.1. »Nominel spænding«: spænding (i volt) som angivet på glødelampen.
 3.1.2. »Nominelt wattforbrug«: wattforbruget angivet i watt på glødelampen, kan integreres i den internationale betegnelse for den pågældende kategori.
 3.1.3. »Prøvespænding«: spændingen over glødelampens poler til prøvning af glødelampens elektriske og fotometriske specifikationer.
 3.1.4. »Objektive værdier«: værdier inden for specificerede tolerancer, der skal opnås, når glødelampen tilføres strøm ved prøvespændingen.
 3.1.5. »Standardglødelampe (étalon)«: en glødelampe, der afgiver hvidt, gult eller rødt lys, med reducerede dimensionstolerancer, som anvendes til fotometrisk prøvning af lygter og lyssignaler. Standardglødelamper er specificeret med kun en nominel spænding for hver kategori.
 3.1.6. »Referencelysstrøm«: specificeret lysstrøm for en standardglødelampe, som anvendes som reference for de optiske egenskaber for en lygte.
 3.1.7. »Målelysstrøm«: angivet lysstrømværdi til prøvning af en glødelampe i en standardforlygte som beskrevet i punkt 3.9.
 3.1.8. »Referenceakse«: en akse, som er defineret i forhold til soklen, og som anvendes som reference for visse af glødelampens dimensioner.
 3.1.9. »Referenceplan«: et plan, som er defineret i forhold til soklen, og som anvendes som reference for visse af glødelampens dimensioner.
 3.2. Almindelige forskrifter
 3.2.1.
 Ethvert prøveeksemplar, der forelægges, skal være i overensstemmelse med de relevante forskrifter i dette regulativ.
 3.2.2.
 Glødelamper skal være således konstrueret, at de ved normal brug er og forbliver funktionsdygtige. De må heller ikke frembyde andre konstruktions- eller fremstillingsfejl.
 3.3. Fremstilling
 3.3.1.
 Glødelamper må ikke frembyde ridser eller pletter, som kan formindske deres effektivitet og deres optiske virkning.
 3.3.2.
 Glødelamper skal være udstyret med standardsokler, der er i overensstemmelse med databladene for sokler i IEC Publication 60061, tredje udgave, som foreskrevet i de individuelle datablade i bilag 1.
 3.3.3.
 Soklen skal være robust og solidt fæstnet til pæren.
 3.3.4.
 En glødelampes overensstemmelse med forskrifterne i punkt 3.3.1-3.3.3 efterprøves ved visuel inspektion, ved kontrol af dimensionerne og om nødvendigt ved en prøvemontering.
 3.4. Prøvninger
 3.4.1.
 Glødelamper skal først ældes i cirka 1 time ved deres prøvespænding. Ved lamper med to glødetråde skal hver glødetråd ældes separat.
 3.4.2.
 Ved glødelamper, hvor pæren efter ældelsesperioden i henhold til punkt 3.4.1 er belagt, gnides pærens overflade let med en bomuldsklud gennemblødt med en blanding af 70 % n-heptan og 30 % toluen. Efter cirka fem minutter kontrolleres overfladen visuelt. Den må ikke frembyde nogen åbenlyse forandringer.
 3.4.3.
 Glødetrådenes placering og dimensioner måles, mens glødelamperne tilføres strøm ved 90-100 % af prøvespændingen.
 3.4.4.
 Medmindre andet er angivet, foretages elektriske og fotometriske målinger ved prøvespændingen.
 3.4.5.
 Elektriske målinger udføres med instrumenter i mindst klasse 0.2.
 3.4.6.
 Lysstrømen angivet (i lumen) på glødepærens


text:
dataark i bilag I gælder for glødepærer, der afgiver hvidt lys, medmindre der her er angivet en særlig farve.
 I tilfælde, hvor farven selektivt gult er tilladt, skal lysstrøm for glødepæren med selektivt gul ydre pære være mindst 85 % af den specificerede lysstrøm for den relevante glødepære, der afgiver hvidt lys.
 3.5. Glødetrådens placering og dimensioner
 3.5.1.
 Glødelampens form skal i princippet være som angivet på glødelampens datablad i bilag 1.
 3.5.2.
 For lineære glødetråde kontrolleres placering og form som angivet i de relevante datablade.
 3.5.3.
 Hvis glødetråden på mindst en af de på glødelampedatabladene viste vinkler er afbildet som et punkt, bestemmes lyscentret i overensstemmelse med bilag 4.
 3.5.4.
 Linjeglødetrådens længde bestemmes ud fra dens ender, som — medmindre andet er angivet på det relevante datablad — defineres som toppen af henholdsvis første og sidste glødetrådsvinding set i lodret projektion på glødetrådslampens referenceakse. Denne top skal overholde kravet om, at den vinkel, der dannes af benene ikke overstiger 90°. For glødetråde med dobbeltspiral skal de sekundære spiraler tages i betragtning.
 3.5.4.1.
 Ved aksiale glødetråde bestemmes yderstillingerne for de pågældende ender ved at rotere glødelampen om sin referenceakse. Længden måles derefter parallelt med referenceaksen.
 3.5.4.2.
 Ved tværgående glødetråde anbringes glødetrådens akse vinkelret på projektionens retning. Længden måles derefter lodret på referenceaksen.
 3.6. Farve
 3.6.1.
 Det lys, der afgives af glødelampen, skal være hvidt, medmindre andet er angivet på det relevante datablad.
 3.6.2.
 Definitionerne på farven af det afgivne lys i regulativ nr. 48 og de ændringer dertil, som er i kraft på tidspunktet for ansøgning om typegodkendelse, finder anvendelse i dette regulativ.
 3.6.3.
 Farven på det afgivne lys måles ved den i bilag 5 specificerede metode. Alle de målte værdier skal ligge inden for det angivne tolerancefelt (5). I forbindelse med glødelamper, der afgiver hvidt lys, må de målte værdier endvidere ikke afvige mere end 0,020 enheder i x- og/eller y-retningen fra et udvalgt punkt på Planck-locus (IEC Publication 15.2 Colorimetry, 1986). Glødelamper til anvendelse i lyssignaler skal opfylde forskrifterne i punkt 2.4.2 i IEC Publication 60809, ændring [5] til 2. udgave.
 3.7. Uv-stråling
 Uv-strålingen fra en halogenlampe skal være således, at:
 hvor
 Ee(λ)
 (W/nm)
 er strålingsfluxens fordeling over spektret
 V (λ)
 (1)
 er den spektrale visuelle følsomhed
 km = 683
 (lm/W)
 er den fotometriske strålingsækvivalent
 λ
 (nm)
 er bølgelængden.
 Denne værdi beregnes ved hjælp af intervaller fra fem nanometre.
 3.8. Bemærkning vedrørende farven selektivt gult
 Godkendelser af glødelamper i henhold til dette regulativ gives i henhold til punkt 3.6 ovenfor for en glødelampe, der afgiver enten hvidt eller selektivt gult lys. Artikel 3 i overenskomsten, som dette regulativ er vedlagt, forhindrer ikke de kontraherende parter i overenskomsten i at forbyde glødelamper, der udsender hvidt lys eller selektivt gult lys, på køretøjer registreret af disse parter.
 3.9. Kontrol af optisk kvalitet
 (Gælder kun for glødelamper af kategori R2, H4 og HS1).
 3.9.1.
 Kontrollen af den optiske kvalitet udføres ved den spænding, hvorved målelysstrøm opnås; specifikationerne i punkt 3.4.6 skal overholdes i overensstemmelse hermed.
 3.9.2.
 For 12-volts glødelamper, der afgiver


text:
hvidt lys:
 Det eksemplar, der er tættest på at overholde de fastsatte forskrifter for standardglødelamper, afprøves i en standardforlygte som foreskrevet i punkt 3.9.5, og det kontrolleres, om enheden bestående af denne forlygte og den glødelampe, der afprøves, opfylder lysfordelingsforskrifterne for nærlys i det relevante regulativ.
 3.9.3.
 For 6-volts og 24-volts glødelamper, der afgiver hvidt lys:
 Det eksemplar, der er tættest på at overholde de fastsatte nominelle dimensioner, afprøves i en standardforlygte som foreskrevet i punkt 3.9.5, og det kontrolleres, om enheden bestående af denne forlygte og den glødelampe, der afprøves, opfylder forskrifterne vedrørende nærlys i det relevante regulativ. Afvigelser, der ikke overstiger 10 % af minimumsværdierne kan accepteres.
 3.9.4.
 Glødelamper, der afgiver selektivt gult lys, afprøves som foreskrevet i punkt 3.9.2 og 3.9.3 i en standardlygte som foreskrevet i punkt 3.9.5 med henblik på at sikre, at belysningen for 12-volts glødepærer er mindst 85 % overensstemmende, og belysningen for 6-volts og 24 volts glødepærer er mindst 77 % overensstemmende med lysfordelingsforskrifterne for nærlys i det relevante regulativ. Grænserne for maksimal belysning forbliver uændrede.
 Ved glødelamper med selektivt gule pærer, kan denne prøvning udelades, hvis der også udstedes godkendelse til den samme type glødelampe, som afgiver hvidt lys.
 3.9.5.
 Som standardforlygter anses forlygter, som:
 3.9.5.1.
 opfylder vilkårene for godkendelse
 3.9.5.2.
 har en effektiv diameter på mindst 160 mm
 3.9.5.3.
 monteret med en standardglødelampe i de forskellige punkter og de forskellige områder, som er specificeret for den pågældende forlygtetype, afgiver et lys, der:
 3.9.5.3.1.
 højst er 90 % af maksimumsværdierne og
 3.9.5.3.2.
 mindst er 120 % af de minimumsværdier, der foreskrives for den pågældende forlygtetype.
 3.10. Standardglødelamper
 Yderligere forskrifter for standardglødelamper (étalon) findes i de relevante datablade i bilag 1.
 Pærer med standardglødelamper (étalon), der afgiver hvidt lys, må ikke ændre de trikromatiske koordinater (CIE) for en lyskilde med farvetemperatur 2 856 K med mere end 0,010 enheder i x- og/eller y-retningen.
 For så vidt angår standardglødelamper (étalon), der afgiver gult eller rødt lys, må ændringer i pærens temperatur ikke påvirke lysstrømmen, hvilket kan svække de fotometriske målinger i forbindelse med signaludstyr.
 4. PRODUKTIONENS OVERENSSTEMMELSE
 4.1.
 Glødelamper, som er godkendt efter dette regulativ, skal være produceret således, at de er i overensstemmelse med den godkendte type, idet de opfylder forskrifterne for mærkning og de tekniske krav i punkt 3 ovenfor og bilag 1, 3 og 4 til dette regulativ.
 4.2.
 Til efterprøvning af, at forskrifterne i punkt 4.1 er opfyldt, foretages passende kontrol af produktionen.
 4.3.
 Indehaveren af godkendelsen skal især:
 4.3.1.
 sørge for procedurer til effektiv kontrol af produkternes kvalitet
 4.3.2.
 råde over det nødvendige udstyr til kontrol af overensstemmelsen af hver godkendt type
 4.3.3.
 sørge for, at prøvningsdata registreres, og at de tilhørende dokumenter er til rådighed i et tidsrum, der aftales med den administrative tjeneste
 4.3.4.
 analysere resultaterne af hver type prøvning med anvendelse af kriterierne i bilag 7, så det kontrolleres og sikres, at produktets karakteristika holdes konstante inden for den normale variation i en industriproduktion
 4.3.5.
 sørge for, at der for hver type glødelampe mindst udføres


text:
de i dette regulativs bilag 6 foreskrevne prøver
 4.3.6.
 sørge for, at enhver stikprøve, der udviser tegn på manglende overensstemmelse ved den pågældende type prøvning, foranlediger udtagelse af endnu en stikprøve og endnu en prøvning. Der træffes alle nødvendige foranstaltninger til genetablering af den pågældende produktions overensstemmelse.
 4.4.
 Den kompetente myndighed, der har meddelt typegodkendelse, kan til enhver tid kontrollere de overensstemmelseskontrolmetoder, der anvendes i hver produktionsenhed.
 4.4.1.
 Ved hver inspektion skal prøvningsoptegnelser og produktionsjournaler forelægges den besøgende inspektør.
 4.4.2.
 Inspektøren kan udtage stikprøver til prøvning i fabrikantens laboratorium. Det mindste stikprøveantal kan fastsættes under hensyntagen til resultaterne af fabrikantens egen kontrol.
 4.4.3.
 Forekommer kvalitetsniveauet utilfredsstillende, eller er det nødvendigt at kontrollere gyldigheden af prøver, der er udført i henhold til punkt 4.4.2 ovenfor, udtager inspektøren prøver, som sendes til den tekniske tjeneste, der har forestået typegodkendelsesprøvningerne.
 4.4.4.
 Den kompetente myndighed kan udføre enhver prøvning, som foreskrives i dette regulativ. Hvis den kompetente myndighed beslutter at udføre stikprøvekontroller, finder kriterierne i bilag 8 og 9 til dette regulativ anvendelse.
 4.4.5.
 Den normale hyppighed for inspektioner, der er autoriseret af den kompetente myndighed, skal være én gang hvert andet år. Hvis der registreres negative resultater under en sådan inspektion, sikrer den kompetente myndighed, at der tages alle nødvendige skridt til snarest muligt at genoprette produktionens overensstemmelse.
 5. SANKTIONER I TILFÆLDE AF PRODUKTIONENS MANGLENDE OVERENSSTEMMELSE
 5.1.
 Godkendelser, som er meddelt for glødelamper i henhold til dette regulativ, kan inddrages, såfremt kravene ikke opfyldes, eller såfremt en forlygte, som bærer godkendelsesmærket, ikke er i overensstemmelse med den godkendte type.
 5.2.
 Hvis en kontraherende part, der anvender dette regulativ, inddrager en godkendelse, som den tidligere har meddelt, skal den straks underrette de øvrige kontraherende parter, som anvender dette regulativ, herom ved hjælp af en formular svarende til modellen i bilag 2 til dette regulativ.
 6. ENDELIGT OPHØR AF PRODUKTIONEN
 Ophører indehaveren af godkendelsen fuldstændig med at fremstille en type glødelampe, som er godkendt efter dette regulativ, skal han underrette den myndighed, som har meddelt godkendelsen. Efter modtagelse af den pågældende meddelelse underretter myndigheden de andre parter i 1958-overenskomsten, som anvender dette regulativ, ved hjælp af en meddelelse, der svarer til modellen i bilag 2 til dette regulativ.
 7. NAVN OG ADRESSE PÅ DE TEKNISKE TJENESTER, SOM ER ANSVARLIGE FOR UDFØRELSE AF GODKENDELSESPRØVNINGER, OG PÅ DE ADMINISTRATIVE MYNDIGHEDER
 De kontraherende parter i 1958-overenskomsten, som anvender dette regulativ, meddeler FN's sekretariat navn og adresse på de tekniske tjenester, som er ansvarlige for godkendelsesprøvninger, og på de administrative enheder, som meddeler godkendelse, og til hvem formularer med attestering af godkendelse, udvidelse, nægtelse eller inddragelse af godkendelse eller endeligt ophør af produktionen skal fremsendes.
 8. OVERGANGSBESTEMMELSER
 8.1.
 Godkendelser meddelt i henhold til tidligere ændringsserier forbliver gyldige, dog skal glødelamper, der for tiden er i produktion, med hensyn til produktionens overensstemmelse overholde forskrifterne i den seneste ændringsserie i 12 måneder fra anvendelsesdatoen for nærværende ændring (6).
 8.2.
 Nedenstående tabel indeholder de tidligere betegnelser og de hertil svarende nye:
 Tidligere betegnelse
 Ny betegnelse i ændringsserie 03
 P25-1
 P21W
 P25-2
 P21/5W


text:
R19/5
 R5W
 R19/10
 R10W
 C11
 C5W
 C15
 C21W
 T8/4
 T4W
 W10/5
 W5W
 W10/3
 W3W
 8.3.
 Fra 12 måneder efter ikrafttrædelsen af supplement 28 til ændringsserie 03 til regulativ nr. 37 må der ikke anvendes glødelamper af kategori R2, S1 og C21W i lygter i forbindelse med typegodkendelse.
 8.4.
 Dog kan kontraherende parter, der anvender dette regulativ, fortsat meddele godkendelse af lygter, hvori der er anvendt glødelamper af kategori R2, S1 og C21W, forudsat at disse pærer benyttes som udskiftningsdele til montering i ibrugtagne køretøjer.
 (1) En selektivt gul pære eller en supplerende selektivt gul ydre pære, der alene har til formål at ændre lysstrålens farve, men ikke de andre egenskaber ved en glødelampe, der afgiver hvidt lys, er ikke en ændring af glødelampens type.
 (2) I sidstnævnte tilfælde må lysstyrken ikke nedsættes.
 (3) 0 1 2 3 4 5 6 7 8 9
 A B C D E F G H J K L M N P R S T U V W X Y Z.
 (4) 1 for Tyskland, 2 for Frankrig, 3 for Italien, 4 for Nederlandene, 5 for Sverige, 6 for Belgien, 7 for Ungarn, 8 for Tjekkiet, 9 for Spanien, 10 for Serbien, 11 for Det Forenede Kongerige, 12 for Østrig, 13 for Luxembourg, 14 for Schweiz, 15 (ubenyttet), 16 for Norge, 17 for Finland, 18 for Danmark, 19 for Rumænien, 20 for Polen, 21 for Portugal, 22 for Den Russiske Føderation, 23 for Grækenland, 24 for Irland, 25 for Kroatien, 26 for Slovenien, 27 for Slovakiet, 28 for Belarus, 29 for Estland, 30 (ubenyttet), 31 for Bosnien-Hercegovina, 32 for Letland, 33 (ubenyttet), 34 for Bulgarien, 35 (ubenyttet), 36 for Litauen, 37 for Tyrkiet, 38 (ubenyttet), 39 for Aserbajdsjan, 40 for Den Tidligere Jugoslaviske Republik Makedonien, 41 (ubenyttet), 42 for Det Europæiske Fællesskab (godkendelser meddeles af medlemsstaterne under anvendelse af deres respektive ECE-symboler), 43 for Japan, 44 (ubenyttet), 45 for Australien, 46 for Ukraine, 47 for Sydafrika, 48 for New Zealand, 49 for Cypern, 50 for Malta, 51 for Republikken Korea, 52 for Malaysia, 53 for Thailand, 54 og 55 (ubenyttet), 56 for Montenegro, 57 (ubenyttet) og 58 for Tunesien. De efterfølgende numre tildeles andre stater i den kronologiske orden, i hvilken de ratificerer eller tiltræder overenskomsten om ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter, hvorefter FN's generalsekretær giver de kontraherende parter i overenskomsten meddelelse herom.
 (5) Af hensyn til overensstemmelse skal mindst 80 % af måleresultaterne ligge inden for den krævede tolerance (kun for gul og rød).
 (6) Den ændrede tekst til dette punkt indførtes ved supplement 14 til ændringsserie 03. Ved dette supplement, der trådte i kraft den 3. september 1997, indførtes også de nye punkter 2.3.3 og 3.7 i regulativet og de nye blade HIR1 og PY27/7W i bilag 1.
 BILAG 1
 BLADE
 (1)
 VEDRØRENDE GLØDELAMPER
 Fortegnelse over kategorier af glødelamper, opstillet i grupper og med bladnumre:
 Gruppe 1